Νηστικό αρκούδι βλέπει μπάλα; - Κατοχικα Νεα ΣΥΝΩΜΟΣΙΑ ΝΕΑ ΤΑΞΗ ΠΡΑΓΜΑΤΩΝ ΥΓΕΙΑ ΕΛΛΑΔΑ\n18:31 - 04/06/2014\nΝηστικό αρκούδι βλέπει μπάλα;\nΠέρασαν πια 64 χρόνια. Η πρώτη και η τελευταία -μέχρι σήμερα- φορά που η Βραζιλία φιλοξένησε τη διοργάνωση του Παγκοσμίου Κυπέλλου ήταν το μακρινό 1950. Σε μια εποχή όπου η ερειπωμένη μεταπολεμική Ευρώπη προσπαθούσε να αναγεννηθεί από τις στάχτες της, η Βραζιλία έχοντας βγει από τον πόλεμο δίχως μεγάλες απώλειες, προσφέρθηκε να φιλοξενήσει τη διοργάνωση.\nΟι διαφορές της τότε εποχής με το σήμερα είναι μάλλον περισσότερες από ό,τι τα κοινά στοιχεία. Στη διοργάνωση έλαβαν μέρος μόλις 13 χώρες. Στη Γερμανία δε, είχε επιβληθεί ποινή αποκλεισμού, καθώς οι μνήμες από τις ναζιστικές θηριωδίες ήταν ακόμη εξαιρετικά νωπές. Σήμερα, οι Γερμανοί θα πατήσουν βραζιλιάνικο έδαφος, και μάλιστα είναι από τα φαβορί για να χαλάσουν τη γιορτή των Βραζιλιάνων που ονειρεύονται την κούπα. Όπως δηλαδή, το 1950, η Ουρουγουάη κατάφερε να πανηγυρίσει μέσα στο «Μαρακανά» βυθίζοντας ένα ολόκληρο έθνος στο πένθος και οδηγώντας κόσμο στην αυτοκτονία. Είπαμε, άλλες εποχές!\nΩστόσο, για ποια γιορτή μιλάμε σήμερα; Όπως το ’50 η Βραζιλία φιλοξένησε το πρώτο Μουντιάλ μετά τον Β’ Παγκόσμιο Πόλεμο, φέτος γίνεται και πάλι οικοδέσποινα στα χρόνια ενός άλλου μεγάλου «πολέμου». Παγκόσμιου και οικονομικού. Τη σφοδρότητα του οποίου την έχουμε ζήσει για τα καλά στη Νότια Ευρώπη, αδυνατώντας ωστόσο να προβλέψουμε με ακρίβεια ούτε το αν βρισκόμαστε στο τέλος του, ούτε τι άλλο μπορεί να μας επιφυλάσσει…\nΣτη Βραζιλία του 2014, ο κόσμος πεινάει. Στη χώρα των διακοσίων εκατομμυρίων κατοίκων, ένα μεγάλο ποσοστό βρίσκεται κάτω από τα όρια της φτώχειας και τα συστήματα υγείας και παιδείας παραπαίουν. Την ίδια ώρα, η διοργάνωση του Παγκοσμίου Κυπέλλου, αλλά και οι Ολυμπιακοί Αγώνες του Ρίο ντε Τζανέιρο για το 2016, αναμένεται να κοστίσουν έναν πακτωλό δισεκατομμυρίων δολαρίων. Οι αντιθέσεις είναι μεγάλες. Ο κόσμος εξεγείρεται καθημερινά και τα μέτρα καταστολής εφαρμόζονται σε κάθε γειτονιά.\nΝαι, μιλάμε για την ίδια χώρα! Η Βραζιλία αποτελεί τη «Μέκκα» της ποδοσφαιρικής θρησκείας. Ναι, στη Βραζιλία, το ποδόσφαιρο λατρεύεται όσο πουθενά αλλού. Ωστόσο, από το άθλημα της αλάνας, στον γίγαντα της παγκόσμιας ποδοσφαιρικής βιομηχανίας υπάρχουν χαοτικές διαφορές. Και όταν υπεισέρχεται ο παράγοντας της επιβίωσης, οι προτεραιότητες αντιστρέφονται ακαριαία.\nΑπό τη μια έχουμε την κοινωνική οργή, από την άλλη τη φαντασμαγορία ενός Παγκοσμίου Κυπέλλου. Τόσο κοντά, που εναλλάσσονται θαρρείς καθημερινά πια σε έναν καμβά μεγάλων αντιθέσεων. Κι όταν θα αρχίσουν να καταφθάνουν οι ορδές των χιλιάδων φιλάθλων των τριάντα ενός άλλων φιναλιστ του τουρνουά, τότε ο πίνακας αυτός της πολυπολιτισμικότητας και των διαφορών θα δημιουργεί ολοένα και πιο οξύμωρα σχήματα.\nΤο περίφημο όπιο των λαών, επιστρέφει ξανά στη χώρα που το ανέθρεψε. Γιγαντωμένο πλέον και ανεξάρτητο, ίσως να σκέφτεται πως θα χρωστάει και η Ιστορία πια μια μεγαλειώδη κατάκτηση του Μουντιάλ στη Βραζιλία, στη μόνη χώρα (μαζί με την Ισπανία από το 2010) που έχει κατακτήσει τουλάχιστον μία φορά το Κύπελλο, χωρίς να το πράξει και εντός των συνόρων της… Και έπειτα;\nΚαι έπειτα, θα στηθεί η γιορτή στους δρόμους των βραζιλιάνικων πόλεων. Γιατί, ακόμα και υπό αυτές τις συνθήκες, οι Βραζιλιάνοι θα το πανηγυρίσουν με την ψυχή τους. Ένα χαμόγελο στα χείλη, μία παροδική έκρηξη ευτυχίας.\nΚαι έπειτα πάλι, η Βραζιλία θα επιστρέψει στις κοινωνικές διαφορές, στην εξαθλίωση, στην ανεργία, στην πείνα. Και έπειτα πάλι, το ποδόσφαιρο θα επιστρέψει στην αίγλη των εκατομμυρίων του. Κι ίσως να περάσουν δεκαετίες πολλές για να ειδωθούν ξανά. Και ίσως τότε η σχέση τους να έχει περάσει σε άλλο επίπεδο. Μέχρι τότε όμως, το νηπενθές του ποδοσφαίρου, θα δρα παροδικά. Και έπειτα, όταν οι προβολείς θα σβήσουν, η εξαθλίωση των λαών, όσο κι αν θέλουν κάποιοι να την κρύψουν, θα αναδύεται στην επιφάνεια ξανά, με το πρώτο φως του ήλιου…\n4 Ιουνίου 2014 @ 19:28\n0 0 Υπό κανονικές συνθήκες το μουντιάλ 2014 και οι ολυμπιακοί 2016 θα πήγαιναν στην βραζιλία ζεστό χρήμα σε μεροκάματα για τα έργα υποδομής και απο τον τουρισμό,Επειδή όμως η Ελλάδα δεν έχει την αποκλειστικότητα σε μίζες και πολιτικά λαμόγια οι βραζιλιάνοι ξέρουν οτι θα "τον πιούν κρύο" και διαμαρτύρονταιΔιαμαρτύρονταιΝαι ρε ζώο, διαμαρτύρονταιΔεν είναι Έλληνες να πίνουνε φραπέ την ώρα που τους γαμάνε\tΑπάντηση\tΑνώνυμος\n4 Ιουνίου 2014 @ 21:30\n0 0 Αυτό θα είναι το τελευταίο μουντιάλ πρίν τον πυρινικό πόλεμο και θα το κατακτήσει η Ελλάδα!!!\tΑπάντηση\tΣχολιάστε Ακύρωση απάντησης\tTo e-mail σας δεν θα δημοσιευθείΣχόλιοName Email Website


7 λέξεις που αλλάζουν τη συμπεριφορά των παιδιών | GoneisOnline.gr\nΠοιός πραγματικός γονιός, δεν θέλει την ευτυχία και την χαρά των παιδιών του;\nΌμως κάτι το στρες, η κούραση και η πάλη για την καθημερινότητα, μας αποσπούν και μας απομακρύνουν από τον στόχο μας. Αυτό που θέλουμε οι γονείς είναι η υγεία και η ευτυχία των παιδιών μας και αυτό που αποζητούν τα παιδιά μας είναι η χαρά της συντροφιάς μας και η διαβεβαίωση ότι αυτό που κάνουν, θέλουν ή επιθυμούν μας...αρέσει!\n- «Χάρη, μου αρέσει πολύ όταν ζωγραφίζεις!» και απλά σταματήστε εκεί! Μην επαινέσετε την ζωγραφιά που κάνει, μην την...βαθμολογήσετε λέγοντας πόσο τέλεια είναι. Απλά χαμογελάστε, χαϊδέψτε τον και αποχωρήστε, ή πείτε\n- «Παναγιώτη μου αρέσει να σε βλέπω να διασκεδάζεις»,όταν βλέπει ένα παιδικό έργο στην τηλεόραση, ή πείτε\n- «Έλσα, μου αρέσει όταν γελάς», όταν ένα αστείο ειπωθεί και το παιδί γελάσει!\n«Μου αρέσει όταν σε βλέπω » (να παίζεις, να τρέχεις, να χαίρεσαι, να προσπαθείς,να τραγουδάς, να χορεύεις, να τρως κ.α) και θα δείτε ότι τα πράγματα μπορούν να αλλάξουν, όταν ξεστομίσετε αυτές τις φράσεις, κοιτώντας το με αγάπη!


«Μετακομίζουν» μια ολόκληρη πόλη στη Σουηδία - Flashnews.gr\n«Μετακομίζουν» μια ολόκληρη πόλη στη Σουηδία\nΗ Κιρούνα, μια πόλη 18.000 κατοίκων στα σύνορα της Σουηδίας με την Φινλανδία θα μεταφερθεί εξ' ολοκλήρου με τα δημόσια κτίρια και τα σπίτια της τρία χιλιόμετρα ανατολικότερα.\nΟ λόγος της… αναγκαστικής μετακόμισης ειναι καθαρά γεωλογικός: τα ορυχεία σιδήρου που λειτουργούν εδώ κι έναν αιώνα στα περίχωρα της μικρής πόλης εχουν προκαλέσει γεωλογικές μεταβολές στο έδαφος της Κιρούνα, με αποτέλεσμα οι ειδικοί να φοβούνται τον κίνδυνο υποχώρησης του εδάφους σε πολλά σημεία του ιστορικού κέντρου της -ήδη, πολλές τεράστιες ρωγμές εχουν κάνει την εμφάνιση τους στο σιδηροδρομικό σταθμό της πόλης και στις λεωφόρους της.\nΠριν από μερικές ημέρες, στις 31 Αυγούστου, μπήκε το τελευταίο τρένο στο σταθμό της Κιρούνα, με πολλούς από τους κάτοικους να παρακολουθούν τη διαδικασία συγκινημένοι. «Νιώθω νοσταλγία και θλίψη για το σταθμό», σημειώνει η κάτοικος της πόλης, Μία Μόρτλουντ.\nΩστόσο, όπως σημειώνει ο αρχιτέκτονας στην εταιρία White που έχει αναλάβει την ανοικοδόμηση της Κιρούνα, Μίκαελ Στένκβιστ, «η πλειοψηφία των κατοίκων έχει κατανοήσει πλήρως την αναγκαιότητα της κίνησης αυτής και έχει αποδεχτεί το γεγονός της μεταφοράς».


Ναυτίες στην εγκυμοσύνη; Αυτά είναι τα καλά νέα!\nΤαλαιπωρείστε από ναυτίες στην εγκυμοσύνη; Ναι, είναι πολύ δυσάρεστες αλλά τουλάχιστον έχουν και τα θετικά τους! Πολλές γυναίκες τους πρώτους μήνες της εγκυμοσύνης υποφέρουν από έντονη ναυτία και τάση...\nΠαιδική νεοφοβία: Γιατί τα παιδιά φοβούνται κάποια τρόφιμα;\nΤι είναι η παιδική νεοφοβία και γιατί το παιδί μας φοβάται κάποια τρόφιμα;Η τροφική νεοφοβία ορίζεται ως η αποφυγή και η απροθυμία δοκιμής νέων τροφίμων. Επιστημονικά χαρακτηρίζεται ως ένας ωφέλιμος ε...\nΑν συνηθίζετε να πλένετε τα ρούχα σας σε χαμηλές θερμοκρασίες, μάλλον πρέπει να αναθεωρήσετε μια που πρόσφατη έρευνα μας πληροφορεί, ότι τα επικίνδυνα μικρόβια των ρούχων δεν σκοτώνονται με ...\nΗ στέρηση ύπνου για τις μαμάδες, είναι πολύ πιο σοβαρή απ' ότι νομίζουμε!\nΗ στέρηση ύπνου της μητρότητας είναι πολύ πιο σοβαρή απ' ότι νομίζουμε και αυτό μας το επιβεβαιώνει και μια νέα σοβαρή επιστημονική έρευνα!Γνωρίζετε ότι όσα περισσότερα παιδιά φέρνει στον κόσμο ...\nΤι μπορεί να προκαλέσει η βαριά σάκα στη σπονδυλική στήλη του παιδιού;\nΜπορεί η βαριά σάκα να προκαλέσει προβλήματα στη σπονδυλική στήλη του παιδιού;Για τις ανάγκες έρευνας που έγινε από την αμερικανική Ακαδημία Ορθοπεδικών Χειρουργώνεπιστήμονες μελέτησαν τις επιδρά...\nΗ εγκυμοσύνη αυξάνει την ερωτική μας επιθυμία\nΚι όμως, η εγκυμοσύνη αυξάνει την ερωτική μας επιθυμία. Και υπάρχει εξήγηση γι' αυτό. Παρόλο που οι άντρες σε ποσοστό πάνω από 90% φοβούνται να κάνουν σεξ κατά τη διάρκεια της εγκυμοσύνης, οι γυν...\nΣελίδα 64 από 145


Υγειονομική βόμβα με ευθύνη Σκουρλέτη! Σκουπίδια και ζέστη «πνίγουν» τις πόλεις | ΔΗΜΟΚΡΑΤΙΑ\nΥγειονομική βόμβα με ευθύνη Σκουρλέτη! Σκουπίδια και ζέστη «πνίγουν» τις πόλεις\n23|06|2017 | 11:25\nΣτα άκρα ο πόλεμος για τα σκουπίδια • Δακρυγόνα και συμπλοκές στη χθεσινή πορεία της ΠΟΕ-ΟΤΑ, που αποφάσισε κλιμάκωση του αγώνα της\nΜε δακρυγόνα, φωτιές, επίθεση με σκουπίδια και αβγά στον πρόεδρο της Κεντρικής Ενωσης Δήμων Ελλάδας (ΚΕΔΕ) Γιώργο Πατούλη και άγριες συμπλοκές μεταξύ εργαζομένων στις υπηρεσίες Καθαριότητας των δήμων και αστυνομικών, με φόντο τα βουνά σκουπιδιών που θα πνίγουν τη χώρα τουλάχιστον ως την επόμενη Πέμπτη (!), συνεχίστηκε χθες ο πόλεμος της ΠΟΕ-ΟΤΑ με την κυβέρνηση.\nΟι περίπου 2.500 διαδηλωτές που συμμετείχαν στην πορεία διαμαρτυρίας των εργαζομένων στους ΟΤΑ για το καυτό ζήτημα των συμβασιούχων ξεκίνησαν από την πλατεία Καραϊσκάκη και κατευθύνθηκαν στην οδό Σταδίου, όπου πολιόρκησαν το υπουργείο Εσωτερικών, εκτοξεύοντας μπουκάλια, ντομάτες και μπογιές, καίγοντας σωρούς απορριμμάτων και προσπαθώντας να σπάσουν τα ρολά ασφαλείας του κτιρίου.\nΜόλις εμφανίστηκε ο πρόεδρος της ΚΕΔΕ, που είχε ραντεβού με τον υπουργό Εσωτερικών Πάνο Σκουρλέτη, δεκάδες διαδηλωτές κινήθηκαν απειλητικά εναντίον του, τον προπηλάκισαν και τον έλουσαν με σκουπίδια. Τελικά ο κ. Πατούλης και οι συνεργάτες του φυγαδεύτηκαν στο κτίριο του υπουργείου Εργασίας.\nΗ πορεία των εργαζομένων στην καθαριότητα των δήμων έφτασε λίγη ώρα αργότερα στη Βουλή, όπου ξέσπασαν νέα επεισόδια, αυτήν τη φορά μεταξύ διαδηλωτών και αστυνομικών. Ολα άρχισαν όταν οι συγκεντρωμένοι επιχείρησαν να εισβάλουν στο προαύλιο της Βουλής (από την οδό Βασιλίσσης Σοφίας), με τους αστυνομικούς να τους απωθούν χρησιμοποιώντας χημικά.\nΤα μέλη της ΠΟΕ-ΟΤΑ απάντησαν με… σκουπίδια, τα επεισόδια γενικεύτηκαν και πέντε άτομα χρειάστηκαν τις πρώτες βοήθειες, λόγω τραυματισμών ή αναπνευστικών προβλημάτων.\nΣτο τέλος της «μάχης», μετά την άκαρπη συνάντηση αντιπροσωπίας των εργαζομένων στους ΟΤΑ με την αντιπρόεδρο της Βουλής Τασία Χριστοδουλοπούλου, η ΠΟΕ-ΟΤΑ ανακοίνωσε την κλιμάκωση των κινητοποιήσεών της, με καταλήψεις σε ΧΥΤΑ και αμαξοστάσια τουλάχιστον έως την επόμενη Πέμπτη, αποχή των εργαζομένων από τα καθήκοντά τους το Σαββατοκύριακο, στάση εργασίας 11.00-15.00, την ερχόμενη Δευτέρα και νέα πανελλαδική απεργία στις 29 Ιουνίου.\n«Η κυβέρνηση νομίζει ότι με χημικά και δακρυγόνα θα χτυπήσει τη δύναμή μας. Θα μας βρει στον δρόμο» ανέφερε ο πρόεδρος της Εκτελεστικής Επιτροπής της ΠΟΕ-ΟΤΑ Νίκος Τράκας. Σημειώνεται ότι μετά τη χθεσινή μεγάλη συγκέντρωση στην Αθήνα οι εργαζόμενοι στους ΟΤΑ προαναγγέλλουν δυναμικές κινητοποιήσεις και στην περιφέρεια, όπου έχουν ήδη προχωρήσει σε καταλήψεις σε αμαξοστάσια και δημαρχεία.\nΠαράταση συμβάσεων προτείνει ο Σκουρλέτης\nΣτην κατάθεση νομοθετικής ρύθμισης που θα διασφαλίζει την παραμονή των συμβασιούχων – παρατασιούχων στην εργασία για ακόμη μερικούς μήνες, μέχρι να υλοποιηθούν οι μόνιμες προσλήψεις στην καθαριότητα των δήμων, προσανατολίζεται το υπουργείο Εσωτερικών, όπως ανέφερε ο Πάνος Σκουρλέτης στο προεδρείο της Κεντρικής Ενωσης Δήμων Ελλάδας (ΚΕΔΕ), με το οποίο συναντήθηκε χθες το μεσημέρι.\nΟ υπουργός Εσωτερικών σημείωσε ότι αυτή η λύση «πρέπει να σέβεται το Σύνταγμα, αλλά να ανταποκρίνεται και στις έκτακτες συνθήκες τις οποίες βιώνουμε με τους όγκους των σκουπιδιών». Επίσης, συμφωνήθηκε να δρομολογηθούν άμεσα οι περίπου 2.500 μόνιμες προσλήψεις στην καθαριότητα, ενώ κλήθηκαν οι δήμαρχοι να καταθέσουν τυχόν νέα αιτήματα για πρόσληψη προσωπικού στον συγκεκριμένο τομέα. «Θα τρέξουμε όσο το δυνατόν πιο γρήγορα τη διαδικασία της προκήρυξης των θέσεων εργασίας» τόνισε ο κ. Σκουρλέτης. Από την πλευρά της, η ΚΕΔΕ έδωσε στο υπ. Εσωτερικών προθεσμία έως και την προσεχή Τρίτη για να καταθέσει τη νομοθετική πρόταση που θα επιλύει το θέμα με τους συμβασιούχους, που έχει προκύψει μετά την πρόσφατη απόφαση του Ελεγκτικού Συνεδρίου. Την Τετάρτη θα συνεδριάσει εκ νέου η ΚΕΔΕ, με τη συμμετοχή και όλων των προέδρων των Περιφερειακών Ενώσεων Δήμων Ελλάδας (ΠΕΔΕ), για να καθορίσει την περαιτέρω στάση της.\nΣτο μεταξύ, ένα καυστικό σχόλιο δημοσίευσε στο twitter ο πρόεδρος της Νέας Δημοκρατίας Κυριάκος Μητσοτάκης, αναφερόμενος σε όσα συμβαίνουν με το θέμα των συμβασιούχων. «Ο κ. Τσίπρας, μαζί με όλους τους Ελληνες, εξαπάτησε και τους συμβασιούχους ΠΟΕ-ΟΤΑ. Αυτό δεν νομιμοποιεί το πνίξιμο της χώρας στα σκουπίδια» ανέφερε χαρακτηριστικά.\nΕΠΙ ΤΗΣ ΟΥΣΙΑΣ: Να παρέμβει η Δικαιοσύνη\nΓια άλλη μια φορά οι κυβερνώντες εξαπάτησαν εργαζομένους και το πληρώνουν όλοι οι πολίτες. Το υπουργείο Εσωτερικών έκλεινε το μάτι στους συμβασιούχους ότι θα τους μονιμοποιήσει.\nΤώρα οι άνθρωποι αυτοί συνειδητοποίησαν ότι έπεσαν θύματα ενός ακόμη εμπαιγμού και αισθάνονται και προδομένοι και εξοργισμένοι. Αυτό όμως δεν αποτελεί άλλοθι, για να παίζουν με την υγεία των πολιτών οι μόνιμοι υπάλληλοι των δήμων, που δεν μαζεύουν τα σκουπίδια, για να στηρίξουν τους συναδέλφους τους, οι οποίοι από την αρχή γνώριζαν ότι ήταν συμβασιούχοι και ότι κάποια στιγμή θα έπρεπε να φύγουν.\nΗ κατάσταση πάντως έχει ξεφύγει και απειλεί τη δημόσια υγεία, την ώρα που οι προβλέψεις των μετεωρολόγων μιλούν για καύσωνα διαρκείας που βρίσκεται προ των πυλών.\nΕάν οι συνδικαλιστές επιμείνουν στη στάση τους, τις επόμενες ώρες θα πρέπει να κληθεί η Δικαιοσύνη να βγάλει το φίδι από την τρύπα, βάζοντας τέλος στα βρόμικα παιχνίδια των κυβερνώντων και όχι μόνο.\nΙδιώτες σκέφτεται ο Μπουτάρης για την αποκομιδή\nΣε ιδιώτη ετοιμάζεται να απευθυνθεί η διοίκηση του Δήμου Θεσσαλονίκης για να μαζέψει τους τόνους σκουπιδιών. Οπως δήλωσε στη «δημοκρατία» ο γ.γ. του Δήμου Θωμάς Ψαρράς, σήμερα το πρωί θα επισκεφθεί την επίτροπο προκειμένου «να υποδείξει τη διαδικασία προκειμένου, εάν χρειαστεί, ο δήμος να μπορέσει να προσλάβει ιδιώτη ο οποίος θα μαζέψει τα σκουπίδια».\n«Στους κάδους παραμένουν περισσότεροι από 1.000 τόνοι απορριμμάτων και αν συνεχιστούν οι κινητοποιήσεις, σε συνδυασμό με τις υψηλές θερμοκρασίες, καταλαβαίνετε ότι υπάρχει θέμα για τη δημόσια υγεία. Ο δήμαρχος εκ του νόμου είναι υπεύθυνος για αυτό. Πρέπει να προετοιμαστούμε για όλα τα ενδεχόμενα» είπε ο κ. Ψαρράς.\nΣοβαρότατα προβλήματα έχουν και οι δήμοι σε ανατολική και δυτική Θεσσαλονίκη, ενώ οι κάτοικοι διαμαρτύρονται για τη δυσοσμία και για εμφάνιση τρωκτικών. Μάλιστα, σε γειτονιές της Καλαμαριάς οι κατσαρίδες κάνουν παρέλαση.\nΟι συμβασιούχοι χθες συμμετείχαν στην απεργία της ΠΟΕ – ΟΤΑ, ενώ σχεδιάζουν περαιτέρω κλιμάκωση των κινητοποιήσεών τους. Χθες δεκάδες συμβασιούχοι συγκεντρώθηκαν στο άγαλμα Βενιζέλου και πραγματοποίησαν πορεία έως το υπουργείο Μακεδονίας – Θράκης, προχωρώντας σε συμβολικό αποκλεισμό της εισόδου του Διοικητηρίου.\nΑνέλαβαν δράση οι Λαρισαίοι\nΤεράστιοι όγκοι απορριμμάτων έχουν συσσωρευτεί σε ολόκληρη τη χώρα, εξαιτίας των κινητοποιήσεων των υπαλλήλων των ΟΤΑ. Τα βουνά από σκουπίδια που μαζεύτηκαν στο κέντρο της Λάρισας ανάγκασαν τους ιδιοκτήτες των καταστημάτων διασκέδασης και υγειονομικού ενδιαφέροντος να αναθέσουν σε ιδιώτες (!) την αποκομιδή τους. Τοπικά ΜΜΕ αναφέρουν ότι χθες το πρωί η Λάρισα είχε αποσυμφορηθεί από τα απορρίμματα. Ιδιοκτήτες των καταστημάτων, πάντως, που έλαβαν αυτή την πρωτοβουλία, αναφέρουν ότι δεν στρέφονται εναντίον των υπαλλήλων που πραγματοποιούν τις κινητοποιήσεις, αλλά ότι απλά προχώρησαν σε αυτή την κίνηση προκειμένου να διασφαλίσουν τη δημόσια υγεία.\nΣτο μεταξύ, η Κέρκυρα θυμίζει έναν απέραντο ΧΥΤΑ, καθώς τα σκουπίδια σχηματίζουν βουνά και η δυσοσμία είναι ανυπόφορη. Την αγωνία του για την κατάσταση εξέφρασε ο Σύνδεσμος Ταξιδιωτικών Πρακτόρων, ο οποίος ζητά να επιλυθεί άμεσα το ζήτημα της αποκομιδής καθώς η εικόνα με τα σκουπίδια αποτελεί τη χειρότερη δυσφήμηση για την Κέρκυρα.


Αποκεντρωμένη ψηφιακή ταυτοποίηση - Πόσο κοντά είμαστε στην νέα εποχή της ψηφιακής ταυτοποίησης και πως μπορεί να ενδυναμώσει τους πολίτες στον ψηφιακό κόσμο; - Homo digitalis\nHome / Η δραστηριότητά μας / Άρθρα / Αποκεντρωμένη ψηφιακή ταυτοποίηση – Πόσο κοντά είμαστε στην νέα εποχή της ψηφιακής ταυτοποίησης και πως μπορεί να ενδυναμώσει τους πολίτες στον ψηφιακό κόσμο;\nCreated Date: 03 Μαρτίου, 2022\n*Γράφει ο Ιωάννης Κροντήρης\nΣχήμα 1 – Η γελοιογραφία του Peter Steiner – “On the Internet, nobody knows you’re a dog”\nΑπό το 1993 που ο Peter Steiner δημοσίευσε αυτήν την γελοιογραφία μέχρι σήμερα, δεν έχουν αλλάξει πολλά ως προς τη διαχείριση της ψηφιακής μας ταυτότητας στο Διαδίκτυο. Ο καθένας μπορεί να είναι όποιος θέλει, και αυτό γιατί δεν υπάρχει ένας εύκολος τρόπος να πιστοποιήσει προσωπικά χαρακτηριστικά που τον αφορούν, όπως το ότι είναι ενήλικας, ή ότι μένει σε μια συγκεκριμένη διεύθυνση, ή ότι έχει πτυχίο από το συγκεκριμένο πανεπιστήμιο, κτλ. Μπορεί να ισχυρίζεται ό,τι θέλει χωρίς να υπάρχει κάποιος εύκολος τρόπος να το αποδείξει.\nΣτην πραγματική ζωή αυτό γίνεται φυσικά έχοντας διαπιστευτήρια στο πορτοφόλι μας για τα πάντα. Κάθε φορά που επιβιβαζομαστε σε αεροπλάνο, νοικιάζουμε αυτοκίνητο, κάνουμε κράτηση σε ξενοδοχείο ή δανειζόμαστε ένα βιβλίο από την βιβλιοθήκη, αποδεικνύουμε κάποιο χαρακτηριστικό σχετικά με εμάς απλά ανοίγοντας το πορτοφόλι μας και δείχνοντας ένα ή περισσότερα διαπιστευτήρια που περιέχουν αξιώσεις που έχουν εκδοθεί από μια αξιόπιστη αρχή (που ονομάζεται εκδοτική αρχή) σε άλλο άνθρωπο ή εταιρεία που πρέπει να εμπιστευτεί την αξίωση (ονομάζεται επαληθευτής).\nΩστόσο το Διαδίκτυο αναπτύχθηκε αρχικά στις δεκαετίες του 1960 και του 1970 για να συνδέει μηχανές και όχι ανθρώπους. Ο σχεδιασμός του που βασίζεται σε πακέτα και το πρωτόκολλο TCP/IP αποδείχτηκε αποτελεσματικός για να μπορούν μηχανές να συνδέονται μεταξύ τους και να ανταλλάσσουν δεδομένα. Μία διεύθυνση IP όμως δεν λέει τίποτα για το άτομο που κάθεται πίσω από έναν υπολογιστή. Έτσι λοιπόν, δημιουργήθηκε ένα κενό για την διαχείριση της ταυτότητας των ανθρώπων στο Διαδίκτυο, ώστε να ξέρουμε με ποιόν μιλάμε. Ως αποτέλεσμα, έχουμε (ως χρήστες) το βάρος του να δημιουργούμε έναν ξεχωριστό λογαριασμό σε κάθε ένα website και για κάθε μια υπηρεσία που θέλουμε να χρησιμοποιούμε και να διαχειριζόμαστε μόνοι μας εκατοντάδες λογαριασμούς και κωδικούς. Φυσικά το αποτέλεσμα είναι ότι ο χρήστης δεν μπορεί να το διαχειριστεί όλο αυτό σωστά και επαναχρησιμοποιεί τους ίδιους κωδικούς σε πολλαπλούς λογαριασμούς, με όλα τα προβλήματα ασφαλείας που ήδη γνωρίζουμε.\nΤο πρόβλημα με αυτό το “παλαιολιθικό” μοντέλο δεν είναι μόνο τα προβλήματα ασφαλείας όμως. Στο Σχήμα 2 που δείχνει το κεντρικοποιημένο μοντέλο που μόλις αναφέραμε, από την οπτική ενός οργανισμού, ο χρήστης υπάρχει μόνο και μόνο επειδή έχει λογαριασμό στο σύστημά του. Δηλαδή ένας χρήστης έχει άδεια να συνδεθεί σε έναν ιστότοπο, μια υπηρεσία ή μια εφαρμογή επειδή ο παρέχοντας οργανισμός του “δανείζει” κάποια διαπιστευτήρια για να τον αντιπροσωπεύουν. Στο τέλος, αυτά τα διαπιστευτήρια ανήκουν και ελέγχονται από τον οργανισμό. Εάν ο χρήστης διαγράψει τον λογαριασμό του σε αυτόν τον οργανισμό, παύει να έχει δυνατότητα πρόσβασης στις αντίστοιχες υπηρεσίες, ωστόσο, όλα τα δεδομένα σχετικά με αυτόν τον χρήστη θα εξακολουθούν να υπάρχουν και να ανήκουν στον οργανισμό, έξω από κάθε έλεγχο από τον χρήστη στον οποίο ανήκουν.\nΗ καλύτερη εναλλακτική που έχουμε αυτή τη στιγμή είναι να χρησιμοποιήσουμε κάποιον ενδιάμεσο, τον οποίο ονομάζουμε “πάροχο ταυτότητας” (βλ. Σχήμα 3). Σε αυτό το πλαίσιο αρκεί ο χρήστης να έχει μόνο ένα λογαριασμό σε αυτόν τον πάροχο και αυτός με τη σειρά του μπορεί να μας συνδέει με ιστότοπους και υπηρεσίες που συνεργάζονται μαζί του, αποκαλύπτοντας ορισμένα βασικά δεδομένα για μας. Για παράδειγμα, όλοι ξέρουμε τα κουμπιά που μας επιτρέπουν να κάνουμε login κάπου χωρίς να ανοίξουμε λογαριασμό αλλά χρησιμοποιώντας τον λογαριασμό μας στο Google, το Twitter, το LinkedIn κτλ. Αυτή η λύση φυσικά έχει πολλά προβλήματα όσο αφορά στη προστασία της ιδιωτικότητας, καθώς ο μεσάζοντας μπορεί τώρα να ακολουθεί όλες τις κινήσεις μας στο Διαδίκτυο και να βλέπει όλες τις υπηρεσίες που χρησιμοποιούμε. Με άλλα λόγια ο χρήστης καλείται να συμβιβαστεί ως προς την ιδιωτικότητά του με αντάλλαγμα μεγαλύτερη ευκολία. Γι’ αυτό και τελικά αυτά τα μοντέλα δεν κατάφεραν να υιοθετηθούν ευρέως από τους χρήστες.\nΗ λύση σε όλα αυτά τα προβλήματα είναι γνωστή εδώ και δεκαετίες: το μοντέλο του μεσάζοντα πρέπει να σπάσει και ο χρήστης πρέπει να μπεί στο κέντρο της εικόνας ώστε να έχει τον έλεγχο του ποιός λαμβάνει στοιχεία της ταυτότητας του στο Διαδίκτυο και ποιά (Ο Kim Cameron ήταν ένας από αυτούς που πρότειναν ήδη από το 2008 μια τέτοια αρχιτεκτονική). Επιπλέον, τεχνολογίες που δίνουν αυτόν τον έλεγχο στον χρήστη υπάρχουν ήδη με τη μορφή κρυπτογραφικών εργαλείων εδώ και χρόνια. Ίσως ένα από τα πιο γνωστά είναι τα Zero Knowledge Proofs (ZKP) που δίνουν τη δυνατότητα στο χρήστη να μην στέλνει καν στοιχεία της ταυτότητας του στον πάροχο μιας υπηρεσίας, αν αυτό δεν είναι εντελώς απαραίτητο, αλλά να στέλνουν μόνο κρυπτογραφικές αποδείξεις για κάποιες ιδιότητες που έχουν αυτά τα στοιχεία. Για παράδειγμα ότι κάποιος είναι ενήλικας, χωρίς να αποκαλύπτει την ακριβή ημερομηνία γέννησής του. Παράλληλα μία ειδική κατηγορία-τεχνολογία ανώνυμων ηλεκτρονικών διαπιστευτηρίων γνωστή ως Privacy-ABCs (Privacy- Attribute Based Credentials) άρχισε να χρησιμοποιεί τα ZKP και να θέτει τα θεμέλια για δημιουργία πρακτικών συστημάτων. Μετά το 2010 αυτές οι τεχνολογίες ήρθαν στο επίκεντρο μέσω μιας σειράς μεγάλων Ευρωπαϊκών ερευνητικών προγραμμάτων που πειραματίστηκαν με πραγματικούς χρήστες και συνέβαλαν στην περαιτέρω ωρίμανσή τους.\nΩστόσο, σε ένα αποκεντρωμένο μοντέλο παρέμενε ως πρόσφατα ανοιχτό το πρόβλημα της εμπιστοσύνης και αξιοπιστίας των συναλλαγών, καθώς δεν υπάρχει πλέον μια κεντρική αρχή που να είναι υπεύθυνη για την επικύρωσή τους. Και αυτό το κενό ήρθε να καλύψει η τεχνολογία blockchain που στην ουσία λειτουργεί ως ένα μητρώο δεδομένων και πληροφοριών (ledger) και μπορούμε να την εφαρμόσουμε για τις ανάγκες της ηλεκτρονικής ταυτοποίησης. Η θεμελιώδης διαφορά από τα υφιστάμενα μητρώα και βάσεις δεδομένων είναι ότι για την τήρησή του δεν είναι αρμόδια μία κεντρική αρχή, αλλά οι λεγόμενοι κόμβοι (nodes). Με την επίτευξη συμφωνίας (consensus) ανάμεσα στους κόμβους δημιουργείται εμπιστοσύνη για την ορθότητα των στοιχείων που καταχωρούνται στο μητρώο.\nΑυτή η εξέλιξη μαζί με κάποια ακόμα κομμάτια του παζλ που ήρθαν να συμπληρωθούν κυρίως από πλευράς τυποποίησης από το World Wide Web Consortium (W3C), έδωσαν μια νέα ώθηση στο μοντέλο αποκεντρωμένης ψηφιακής ταυτότητας, στο οποίο αναφερόμαστε πλέον με τον όρο Self-Sovereign Identity (SSI). Ο όρος αποδίδεται στον Christopher Allen, ο οποίος περιέγραψε το όραμα και τις αρχές του SSI σε ένα άρθρο που δημοσίευσε το 2016. Παρόλο που όλοι συμφωνούν ότι θα πρέπει να βρεθεί ένας καλύτερος όρος, ως τώρα δεν έχει βρεθεί ποιός μπορεί να είναι αυτός. Γεγονός είναι πάντως πως μεγάλες εταιρείες τεχνολογίας, οργανισμοί τυποποίησης και κυβερνήσεις έχουν στρέψει την προσοχή τους σε αυτή την τεχνολογική εξέλιξη, η οποία καλπάζει πλέον με ταχύτατους ρυθμούς.\nΈνα κεντρικό εργαλείο που επιτρέπει στους χρήστες να διαχειρίζονται οι ίδιοι την ψηφιακή τους ταυτότητα χωρίς να εξαρτώνται από έναν κεντρικό πάροχο υπηρεσιών ταυτότητας είναι το πορτοφόλι ψηφιακής ταυτότητας (digital identity wallet) το οποίο είναι προσωπικό ψηφιακό πορτοφόλι που επιτρέπει στους πολίτες να ταυτοποιούνται, να αποθηκεύουν και να διαχειρίζονται δεδομένα ταυτότητας και επίσημα έγγραφα σε ηλεκτρονική μορφή. Το ψηφιακό πορτοφόλι σαν έννοια δεν είναι καινούργια, καθώς οι περισσότεροι έχουμε ήδη ψηφιακά πορτοφόλια στα κινητά τηλέφωνά μας για να αποθηκεύουμε τις κάρτες επιβίβασης όταν ταξιδεύουμε, το πιστοποιητικό COVID, ή για να φυλάσσουμε σε αυτά εικονικές τραπεζικές κάρτες ως βολικό μέσο πληρωμής. Το πορτοφόλι ψηφιακής ταυτότητας είναι κάτι αντίστοιχο, αλλά διαχειρίζεται διαπιστευτήρια που σχετίζονται με την ταυτότητά μας. Αυτό δεν σημαίνει ότι περιορίζεται μόνο στα προσωπικά δεδομένα ταυτότητας, με τη στενή έννοια του όρου (όπως δηλαδή στη ψηφιακή ταυτότητα eID), αλλά μπορεί επίσης να περιέχει και άλλα (επίσημα ή μη) διαπιστευτήρια σε ηλεκτρονική μορφή, όπως άδειες οδήγησης, ή τίτλοι σπουδών.\nΚατά συνέπεια, το πορτοφόλι ψηφιακής ταυτότητας επιτρέπει στους πολίτες να αποδεικνύουν την ταυτότητά τους ή άλλα ψηφιακά διαπιστευτήρια με κινητά μέσα προκειμένου να έχουν πρόσβαση σε διαδικτυακές υπηρεσίες ή να ανταλλάσσουν ψηφιακά έγγραφα. Επίσης του επιτρέπει να αποδεικνύουν μόνο ένα συγκεκριμένο ιδιοχαρακτηριστικό που περιέχεται μέσα σε ένα διαπιστευτήριο, όπως, λόγου χάρη, η ημερομηνία γέννησης. Αυτό είναι δυνατό χωρίς να αποκαλύπτεται η ταυτότητά τους ή άλλα δεδομένα προσωπικού χαρακτήρα.\nΚάτι αντίστοιχο φυσικά δεν είναι δυνατόν με μια υλική ταυτότητα: όταν την δείχνουμε σε κάποιον, αποκαλύπτουμε όλα τα ιδιοχαρακτηριστικά που περιέχει. Υπάρχει όμως ακόμα κάτι που είναι εξίσου σημαντικό από την πλευρά της προστασίας της ιδιωτικότητας: η οποιαδήποτε αρχή που έχει εκδώσει τα ψηφιακά διαπιστευτήρια σε ένα σύστημα SSI δεν είναι σε θέση να γνωρίζει για ποιό λόγο ή για ποιές υπηρεσίες τα χρησιμοποιεί ο κάτοχός τους.\nΑυτή λοιπόν είναι η επανάσταση που φέρνει το SSI στο τομέα της ηλεκτρονικής ταυτοποίησης, και η τεχνολογία πίσως από αυτό ονομάζεται “επαληθεύσιμα διαπιστευτήρια” (verifiable credentials). Τα επαληθεύσιμα διαπιστευτήρια είναι ένα πρότυπο W3C για υπογεγραμμένα κοντέινερ δεδομένων ταυτότητας. Κάθε διαπιστευτήριο περιέχει ένα σύνολο ανεξάρτητων επαληθεύσημων προτάσεων (claims) σχετικά με τον κάτοχο του διαπιστευτηρίου. Αυτές οι προτάσεις διατυπώνονται από μία αρχή, η οποία στην SSI ονομάζεται εκδότης του διαπιστευτηρίου. Η οντότητα (πρόσωπο, οργανισμός ή πράγμα) στην οποία εκδίδεται το διαπιστευτήριο, δηλαδή αυτός που θα το κρατήσει στο ψηφιακό πορτοφόλι του, ονομάζεται κάτοχος του διαπιστευτηρίου. Οι προτάσεις σε ένα διαπιστευτήριο μπορούν να αναφέρουν δεδομένα σχετικά με τον κάτοχο, όπως χαρακτηριστικά (ηλικία, ύψος, βάρος, κ.λπ.), σχέσεις (μητέρα, πατέρας, εργοδότης, υπηκοότητα ή άλλα) ή δικαιώματα (ιατρικές παροχές, προνόμια βιβλιοθήκης, ιδιότητα μέλους ανταμοιβές, νόμιμα δικαιώματα και ούτω καθεξής).\nΓια να πληρούν τις προϋποθέσεις ενός διαπιστευτηρίου, οι προτάσεις πρέπει να είναι με κάποιο τρόπο επαληθεύσιμες. Αυτό σημαίνει ότι ένας επαληθευτής πρέπει να είναι σε θέση να προσδιορίσει τα ακόλουθα:\n– Ποιος εξέδωσε το διαπιστευτήριο\n– Ότι δεν έχει παραβιαστεί από τότε που εκδόθηκε\n– Ότι δεν έχει λήξει ή δεν έχει ανακληθεί\nΌλα τα παραπάνω γίνονται εφικτά με το τελευταίο κομμάτι του παζλ, τα αποκεντρωμένα αναγνωριστικά (Decentralised Identifiers ‘DIDs’). Το DID είναι ένα μοναδικό αναγνωριστικό το οποίο δημιουργείται τυχαία από τη μεριά του χρήστη και είναι υπό τον πλήρη έλεγχό του. Όταν μια εκδούσα αρχή εκδίδει ένα επαληθεύσιμο διαπιστευτήριο σε ένα χρήστη, επισυνάπτει το δημόσιο DID του σε αυτό το διαπιστευτήριο. Το ίδιο δημόσιο DID αποθηκεύεται επίσης στο blockchain (βλ. Σχήμα 4). Όταν κάποιος θέλει να επαληθεύσει τη γνησιότητα/εγκυρότητα του διαπιστευτηρίου, μπορεί να το πετύχει ελέγχοντας το DID στο blockchain χωρίς να χρειάζεται να επικοινωνήσει με την αρχή που το εξέδωσε. Επίσης, δεν υπάρχει όριο στον αριθμό των DID που μπορούν να δημιουργηθούν, οπότε για κάθε επικοινωνία ή συναλλαγή στο Διαδίκτυο μπορεί κάποιος να δημιουργεί ένα καινούργιο DID και έτσι να αποτρέπει τη συσχέτιση των κινήσεών του και άρα την ιχνηλάτηση.\nΣε αυτό το σημείο είναι σημαντικό να διευκρινίσουμε δύο σημεία που συνήθως παρερμηνεύονται απο πολλούς. Πρώτον, κανένα προσωπικό δεδομένο δεν αποθηκεύεται στο blockchain. Όλα τα προσωπικά δεδομένα παραμένουν στη συσκευή του χρήστη και υπό τον έλεγχό του. Αυτό που αποθηκεύεται στο blockchain είναι ο μοναδικός αριθμός DID που σχετίζεται με κάθε επαληθεύσιμο διαπιστευτήριο του χρήστη. Ο παραλήπτης ενός επαληθεύσιμου διαπιστευτηρίου θα χρησιμοποιούσε αυτόν τον αριθμό DID για να εντοπίσει το κλειδί επαλήθευσης του αποστολέα, έτσι ώστε να επικυρώσει και να αποκωδικοποιήσει τα δεδομένα στο διαπιστευτήριο. Άρα λοιπόν το blockchain χρησιμοποιείτε για την ανταλλαγή κρυπτογραφικών κλειδιών, ελλείψει μια κεντρικής αρχής που διαχειριζόταν αυτή τη πληροφορία ως τώρα. Ωστόσο, αυτά τα κλειδιά δεν θεωρούνται ανωνυμοποιημένα δεδομένα αλλά ψευδωνυμοποιημένα δεδομένα και άρα εμπίπτουν στο πεδίο εφαρμογής του Γενικού Κανονισμού Προστασίας Δεδομένων (ΕΕ) 2016/679 (GDPR). Επιπλέον, στη περίπτωση που δεν αλλάζει το DID για κάθε συναλλαγή αλλά παραμένει το ίδιο, δημιουργούνται κίνδυνοι συσχέτισης όπως αναφέρεται και στο πρότυπο (παρ. 10.2 και 10.3) που κάνουν την εφαρμογή του GDPR ιδιαίτερα περίπλοκο θέμα. Η έκθεση της Ευρωπαϊκής Επιτροπής για την προστασία δεδομένων στην υποδομή EBSI αναλύει το παραπάνω πρόβλημα πιο διεξοδικά.\nΔεύτερον, η χρήση του blockchain δεν είναι αναγκαία για τη λειτουργία ενός συστήματος SSI. Είναι μόνο ένα πιθανό εργαλείο που προσφέρει τις λειτουργίες αποθήκευσης, ενημέρωσης, διαγραφής/ανάκλησης των DID που μπορεί να προσφέρει ένα κεντρικό σύστημα, αλλά τώρα γίνεται με αποκεντρωμένο τρόπο. Στη θέση του blockchain θα μπορούσαμε να χρησιμοποιήσουμε οποιαδήποτε τεχνολογία προσφέρει αντίστοιχες λειτουργίες, όπως για παράδειγμα η IPFS.\nΆρα λοιπόν, για να ανακεφαλαιώσουμε, το SSI υποστηρίζει μοναδικές ιδιότητες που επιτρέπουν τη προστασία της ιδιωτικότητας με τρόπο ουσιαστικό:\n– Επιλεκτική Αποκάλυψη: Ο κάτοχος ενός διαπιστευτηρίου μπορεί να κοινοποιήσει μόνο τα χαρακτηριστικά αυτά που είναι απαραίτητα από τον πάροχο μιας υπηρεσίας και να παραλείψει τα υπόλοιπα (βλ. Σχήμα 5).\n– Απόδειξη μηδενικής γνώσης: Ο κάτοχος ενός διαπιστευτηρίου μπορεί να αποδείξει μια ιδιότητα κάποιου χαρακτηριστικού που περιέχεται στο διαπιστευτήριο, χωρίς να αποκαλύψει την πραγματική του τιμή (π.χ. μπορείτε να αποδείξετε ότι είστε άνω των 18 χωρίς να αποκαλύψετε την ημερομηνία γέννησής σας).\n– Μη συνδεσιμότητα: Η εκδοτική αρχή ενός διαπιστευτηρίου δεν είναι σε θέση να γνωρίζει για ποιό λόγο ή για ποιές υπηρεσίες το χρησιμοποιεί ο κάτοχός του. Επίσης η κάθε χρήση ενός διαπιστευτηρίου μπορεί να παραμείνει ασύνδετη με τη χρήση του σε μια διαφορετική υπηρεσία.\nΤο SSI ως προτεραιότητα της Ευρωπαϊκής Ένωσης\nΗ ΕΕ έχει υιοθετήσει το όραμα του SSI συμπεριλαμβάνοντας το «ευρωπαϊκό αυτόνομο πλαίσιο ταυτότητας» (ESSIF) ως μέρος της «ευρωπαϊκής υποδομής υπηρεσιών blockchain» (EBSI). Το EBSI είναι μια πρωτοβουλία της ΕΕ, η οποία στοχεύει στην παροχή δημόσιας υποδομής blockchain για κυβερνητικές υπηρεσίες (σε επίπεδο ΕΕ). Το ESSIF, με τη σειρά του, βασίζεται σε αυτήν την υποδομή προκειμένου να αναπτύξει και να προωθήσει λύσεις SSI. Επιπλέον, το σύστημα που θα προκύψει στα πλαίσια του ESSIF θα πρέπει να είναι συμβατό με τις νομοθεσίες GDPR και eIDAS ώστε να προσφέρει τις ανώτερες δυνατές εγγυήσεις στο επίπεδο προστασίας των ευρωπαίων πολιτών. Ο στόχος είναι να παρέχει ένα σύστημα διαχείρισης της ταυτότητας για τους πολίτες βασισμένο σε blockchain, το οποίο, αντίστοιχα με ένα πραγματικό πορτοφόλι, θα αποθηκεύει την ταυτότητα, την άδεια οδήγησης, την κάρτα υγείας, την ταυτότητα φοιτητή κ.λπ. σε ένα ψηφιακό πορτοφόλι, το οποίο θα είναι υπό τον πλήρη έλεγχο των πολιτών. Με αυτόν τον τρόπο μεταβαίνουμε στην εποχή της ψηφιακής ταυτότητας με όλα τα πλεονεκτήματα που αυτό έχει, όπως η προστασία του απορρήτου, η προστασία προσωπικών δεδομένων και ο έλεγχος μόνο από τον χρήστη.\nΠαράλληλα η Ευρωπαϊκή Επιτροπή πρότεινε την ενημέρωση του κανονισμού ΕΕ 910/2014 (eIDAS) για τη δημιουργία ενός Ευρωπαϊκού Πλαισίου Ψηφιακής Ταυτότητας. Αυτή η πρόταση συζητείται επί του παρόντος από τις επιτροπές του Ευρωπαϊκού Κοινοβουλίου και περιλαμβάνει αρκετές πτυχές σχετικά με το SSI. Υποστηρίζει ιδίως την ιδέα ενός «ευρωπαϊκού πορτοφολιού ψηφιακής ταυτότητας» (European Digital Identity Wallet), το οποίο είναι ένα προϊόν και μια υπηρεσία που επιτρέπει στον χρήστη να αποθηκεύει διαπιστευτήρια και χαρακτηριστικά που συνδέονται με την ταυτότητά του και να τα επιδεικνύει κατόπιν αιτήματος online και offline προκειμένου να έχουν πρόσβαση σε υπηρεσίες. Ωστόσο, η πρόταση στερείται ακόμα σαφήνειας σχετικά με κάποια μέτρα προστασίας ασφαλείας και ιδιωτικότητας, τα οποία βρίσκονται ακόμα υπό συζήτηση. Η έκθεση που δημοσιεύτηκε πρόσφατα με την υποστήριξη της EDRi παίρνει κριτική στάση απέναντι στην παρούσα πρόταση και προτείνει συγκεκριμένες βελτιώσεις.\nΣε εθνικό επίπεδο πολλές Ευρωπαϊκές χώρες έχουν ήδη ανακοινώσει πρωτοβουλίες για την προώθηση ενός αποκεντρωμένου πορτοφολιού ψηφιακής ταυτότητας, συμπεριλαμβανομένων της Γερμανίας, Φινλανδίας και Ισπανίας. Αλλά και εκτός Ευρωπαϊκής ένωσης αξίζει να αναφέρουμε τα παραδείγματα του Καναδά (Βρετανική Κολούμπια, Οντάριο) και της Λατινικής Αμερικής. Η έκθεση που δημοσίευσε την περασμένη εβδομάδα ο ENISA πάνω στις τεχνολογίες SSI δίνει μια ολοκληρωμένη εικόνα των πρωτοβουλιών SSI που βρίσκονται σε εξέλιξη στην Ευρώπη.\nΤέλος αξίζει να τονίσουμε ότι υποδομές δεδομένων στην Ευρώπη όπως το GAIA-X θα χρησιμοποιούν επίσης το SSI για επαλήθευση της ταυτότητας και εξουσιοδότηση του χρήστη, καθώς το επίπεδο που εξασφαλίζει το άνοιγμα ενός απλού λογαριασμού πελάτη είναι ανεπαρκές και η απαραίτητη ασφάλεια καθίσταται δυνατή μόνο με την επαλήθευση της ταυτότητας του χρήστη, κάτι που το SSI μπορεί να εξασφαλίσει σεβόμενο παράλληλα την ιδιωτικότητα των χρηστών.\nH ακριβής υλοποίηση και οι τεχνικές προδιαγραφές των δομικών λίθων του SSI όπως π.χ. του πορτοφολιού ψηφιακής ταυτότητας δεν έχουν ακόμη καθοριστεί, και πολλά τεχνικά θέματα παραμένουν ανοιχτά. Ένα θεμελιώδες θέμα που εκκρεμεί είναι η διακυβέρνηση συστημάτων SSI για τη διαχείριση της εμπιστοσύνης και οι τεχνικές λύσεις που απαιτούνται ως επακόλουθο.\nΜε την αφαίρεση των ενδιάμεσων που είχαν τον έλεγχο των κρυπτογραφικών κλειδιών στα κεντροποιημένα συστήματα, ο έλεγχος αυτών των κλειδιών περνάει στους χρήστες στα συστήματα SSI. Μόνο ο χρήστης ξέρει και ελέγχει πλέον το ιδιωτικό κλειδί που αντιστοιχεί στο DID του, το οποίο είναι αποθηκευμένο στο ψηφιακό του πορτοφόλι. Με αυτό το κλειδί υπογράφει όλα τα διαπιστευτήρια που παρουσιάζει στον επαληθευτή. Οπότε δημιουργείται αμέσως ένα σημαντικό ζήτημα εμπιστοσύνης: Πώς μπορεί ένας επαληθευτής να είναι σίγουρος ότι το κλειδί του χρήστη πίσω από τα επαληθεύσιμα διαπιστευτήρια δεν έχει παραβιαστεί; Αυτό μεταφράζεται καλύτερα στο εξής ερώτημα: Αν το ψηφιακό πορτοφόλι βρίσκεται αποθηκευμένο στη κινητή συσκευή του χρήση, πώς μπορούμε να είμαστε σίγουροι ότι η συσκευή αυτή δεν έχει παραβιαστεί από έναν εισβολέα ο οποίος έχει πλέον τον έλεγχο του ψηφιακού πορτοφολιού και των κλειδιών; Αυτό απαιτεί μηχανισμούς ασφαλείας με χρήση τεχνολογιών όπως Trusted Computing, ώστε να μπορέσουμε να επαληθεύσουμε την ορθότητα του πορτοφολιού (ως λογισμικό). Στην Ελλάδα η εταιρία Ubitech πρωτοπορεί στην ανάπτυξη τέτοιων λύσεων στα πλαίσια του ESSIF.\nΈνα αντίστοιχο πρόβλημα εμπιστοσύνης που πρέπει να αντιμετωπίσουν τα συστήματα που βασίζονται σε SSI είναι: Πώς μπορεί κανείς να εμπιστευτεί ότι η οντότητα που εκδίδει τα διαπιστευτήρια είναι στην πραγματικότητα η οντότητα που ισχυρίζεται ότι είναι; Το SSI από μόνο του επιτρέπει σε οποιοδήποτε να εκδίδει διαπιστευτήρια. Οπότε εάν, για παράδειγμα, κάποιος μπορούσε να εκδώσει διαπιστευτήρια στο όνομα του «Πανεπιστημίου Πατρών», προκύπτει σαφώς πρόβλημα εμπιστοσύνης. Ένας επαληθευτής θα πρέπει να μπορεί να επαληθεύσει την ταυτότητα του εκδότη μέσω ενός κοινού πλαισίου εμπιστοσύνης. Για παράδειγμα θα μπορούσε το eIDAS να πάρει αυτό το ρόλο αλλά δεν αρκεί να καλύψει όλο το εύρος εφαρμογών. Υπάρχουν λοιπόν πρότζεκτ, και πάλι στα πλαίσια του ESSIF, που δουλεύουν προς αυτή τη κατεύθυνση.\nΈνα άλλο μεγάλο θέμα που παραμένει ανοιχτό είναι το ερώτημα εάν θα μπορέσει ένας χρήστης να πάρει το βάρος της διαχείρισης της ψηφιακής του ταυτότητας πάνω του και να καταβάλλει αυτήν την επιπλέον προσπάθεια από το μέρος του χωρίς να χρειάζεται να βασίζεται σε τρίτους. Για παράδειγμα, ένα πρόβλημα είναι η διαχείριση του ψηφιακού πορτοφολιού και των κρυπτογραφικών κλειδιών που συνδέονται με αυτό. Σε αυτήν την περίπτωση, το backup και η ανάκτηση των κλειδιών γίνεται αποκλειστική ευθύνη του χρήστη με όλες τις συνέπειες σε περίπτωση μόνιμης απώλειας. Για να μπορέσουν οι περισσότερους χρήστες να το διαχειριστούν αυτό, θα πρέπει να εμπλακεί κάποιος τρίτος για να το αναλάβει εκ μέρους τους, δημιουργώντας την ανάγκη ενός συμβιβασμού από μεριάς ιδιωτικότητας για περισσότερη ευκολία. Έτσι λοιπόν αναπτύσσονται μηχανισμοί όπως τα Αποκεντρωμένα Συστήματα Διαχείρισης Κλειδιών (DKMS), κάτω από ένα παγκόσμιο διαλειτουργικό πρότυπο για φορητά ψηφιακά πορτοφόλια. Το DKMS θα επιτρέπει στους χρήστες να βασίζονται σε μια εφαρμογή τρίτου για τη διαχείριση των ψηφιακών πορτοφολιών τους, και ειδικότερα να βοηθά στην ανάκτηση κλειδιών.\nΗ ψηφιακή ταυτοποίηση αποτελεί θεμελιώδη λίθο όχι μόνο για την επιτυχία της ψηφιοποίησης στην εποχή μας, αλλά και για τη διατήρηση μιας ανοιχτής, δημοκρατικής και βιώσιμης κοινωνίας. Για αξιόπιστες και ασφαλείς αλληλεπιδράσεις η τεχνολογία SSI μπορεί να εξασφαλίσει το κατάλληλο πλαίσιο αναγνώρισης και επαλήθευσης ψηφιακών ταυτοτήτων με επίκεντρο τον χρήστη, ο οποίος καταστείται κυρίαρχος των δεδομένων του.\nΩστόσο, είναι ζωτικής σημασίας τα συστήματα ψηφιακής ταυτότητας να σχεδιάζονται, να εφαρμόζονται και να ρυθμίζονται υπεύθυνα για να διασφαλίζονται τα απαραίτητα πρότυπα ιδιωτικότητας και ασφάλειας. Αυτό δεν είναι μόνο τεχνικό πρόβλημα, αλλά απαιτεί την στενή συνεργασία των νομοθετικών και ρυθμιστικών φορέων που σχεδιάζουν ή ελέγχουν τέτοια συστήματα με εμπειρογνώμονες σε θέματα ασφάλειας, οργανώσεις προστασίας των ψηφιακών δικαιωμάτων, υποστηρικτές των πολιτικών δικαιωμάτων και άλλους ενδιαφερόμενους φορείς.\nΠαρακάτω ανακεφαλαιώνουμε αυτά που θεωρούμε ως σημαντικότερα συμπεράσματα μέσα από την ανάλυση που κάναμε σε αυτό το άρθρο:\n– Τα συστήματα SSI δεν είναι απαραίτητο να βασίζονται στη χρήση blockchain. Κάτι τέτοιο αυξάνει την πολυπλοκότητα του συνολικού συστήματος με πρωτόκολλα και διαδικασίες για τις οποίες δεν υπάρχουν ακόμη αξιόπιστα στοιχεία για την ασφάλειά τους ούτε έχουν ολοκληρωθεί ακόμα οι διαδικασίες τυποποίησής τους. Στη περίπτωση που καταφύγουμε στη λύση του blockchain θα πρέπει να διασφαλίζεται ότι δεν αποθηκεύονται εκεί προσωπικά δεδομένα ούτε επιτρέπεται η διεξαγωγή συμπερασμάτων σχετικά με το ευαίσθητο περιεχόμενο των διαπιστευτηρίων, καθώς η αποθήκευση πληροφοριών στο blockchain είναι μόνιμη και δεν υπάρχει τεχνικά η δυνατότητα διαγραφής.\n– Η διαχείριση των κλειδιών παίζει πολύ σημαντικό ρόλο στα συστήματα SSI. Η απώλεια των ιδιωτικών κλειδιών δεν μπορεί να αποφευχθεί πάντα, αλλά αυτό δεν θα πρέπει να οδηγεί στην απώλεια των αντίστοιχων διαπιστευτηρίων. Είναι απαραίτητος ένας μηχανισμός ανάκτησης κλειδιών που να συνοδεύεται με υψηλό επίπεδο μέτρων ασφαλείας λειτουργούν τοπικά στην συσκευή του χρήστη, αλλά τις διαχειρίζεται μια εξωτερική υπηρεσία (π.χ. στο cloud), τότε ο χρήστης εξαρτάται από την εν λόγω υπηρεσία καθώς και από την διαθεσιμότητά της. Αυτό περιορίζει σε ένα βαθμό την κυριαρχία του πάνω στα δεδομένα ταυτότητάς του.\n– Θα πρέπει να υπάρχει ένα σαφώς καθορισμένο μοντέλο για την διαμόρφωση εμπιστοσύνης μεταξύ όλων των εμπλεκομένων σε ένα σύστημα SSI. Ειδικότερα από τη πλευρά του χρήστη, η σύνδεση των ψηφιακών δεδομένων ταυτότητας με τον κάτοχό τους πρέπει να διασφαλίζεται με τεχνικά μέτρα. Πρέπει να διασφαλίζεται ότι μόνο ο κάτοχος της ταυτότητας μπορεί να χρησιμοποιεί τα διαπιστευτήρια και ότι δεν επιτρέπεται να τα διαβιβάσει σε τρίτους. Θα πρέπει να εξασφαλίζεται επίσης ότι κανένας τρίτος δεν έχει τη δυνατότητα να πάρει τον έλεγχο του ψηφιακού πορτοφολιού και των κλειδιών του χρήστη.\n* Ο Ιωάννης Κροντήρης είναι απόφοιτος του τμήματος Μηχανικών Η/Υ του Πολυτεχνείου Κρήτης και κατέχει διδακτορικό τίτλο στην Πληροφορική από το Πανεπιστήμιο του Mannheim της Γερμανίας. Απο το 2014 εργάζεται ως ερευνητής σε θέματα τεχνολογιών προστασίας της ιδιωτικότητας στο ερευνητικό κέντρο της Huawei στο Μόναχο.


Παγκόσμιος συναγερμός για δεύτερο κύμα κορωνοϊού! Δραματική αύξηση των κρουσμάτων! - Hub News\nΑρχική ΚΟΣΜΟΣ Παγκόσμιος συναγερμός για δεύτερο κύμα κορωνοϊού! Δραματική αύξηση των κρουσμάτων!\nΠροηγούμενο άρθροΚορωνοϊός: ‘Υγειονομική βόμβα’ ο γάμος στη Θεσσαλονίκη! Αυξάνονται ραγδαία τα κρούσματα!\nΕπόμενο άρθρο19 αντί για… 72 δισ. το πραγματικό ποσό της επιχορήγησης από την Ε.Ε και με νέα αυστηρά μνημόνια!


Super League 2: Τα τηλεοπτικά της 25ης αγων. - Κάμερες στη Μεσσήνη - Messinia Live\nSuper League 2: Τα τηλεοπτικά της 25ης αγων. – Κάμερες στη Μεσσήνη\nΗ Super League 2 ενημέρωσε για τις αλλαγές στις τηλεοπτικές μεταδόσεις της 25ης αγωνιστικής. Έχουν προγραμματιστεί να μεταδοθούν τα ματς και των δυο πρωτοπόρων του Νοτίου ομίλου, Καλαμάτα-Χανιά, Λεβαδειακός-Ηρόδοτος.\nΑναλυτικά οι τηλεοπτικές μεταδόσεις της 25ης αγωνιστικής:\nΑν. Καρδίτσας – ΑΕΛ (14.45 ΕΡΤ3)\nΒέροια – Ολυμπιακός Β (17.00 ΕΡΤ3)\nΞάνθη – ΠΑΟΚ Β (17.00 ERTSPORTS)\nΠαναθηναϊκός Β – Διαγόρας (14.45 ERTSPORTS)\nΚαλαμάτα – Χανιά (14.45 ΕΡΤ3)\nΛεβαδειακός – Ηρόδοτος (14.45 ERTSPORTS)\nRelated Items:25η αγωνιστική, Super League 2, Καλαμάτα-Χανιά


ΤΑΡΩ ΚΑΡΤΑ ΗΜΕΡΑΣ 2-1-2018\nΑρχική σελίδα Θέματα Προβλέψεις Ημέρας Ταρώ Κάρτα Ημέρας 2-1-2018\nΤο Επτά των Κυπέλλων είναι μια κάρτα, η οποία κάνει εμφανές το γεγονός πως οι εικόνες στο μυαλό σας πρέπει να αντιμετωπίζονται όχι μόνο στα όνειρά σας αλλά και στον κόσμο της πραγματικότητας. Να είστε προσεκτικοί με τις παράξενες σκέψεις που ίσως κάνετε κάποιες φορές ή τις αυταπάτες στις επιλογές που αντιμετωπίζετε σήμερα. Ο χαρακτήρας που απεικονίζεται στο Επτά των Κυπέλλων είναι ένας ονειροπόλος που είναι σε θέση να δει την ομορφιά και τον ενθουσιασμό, καθώς και φοβερές δοκιμές και δυσκολίες στο μέλλον. Αν είστε συνεχώς παγιδευμένοι στα δικά σας όνειρα, φαντασιώσεις ή και τους φόβους σας, ποτέ δεν θα μπορέσετε να προχωρήσετε και να κάνετε αυτά τα όνειρά πραγματικότητα ή να ξεπεράσετε αυτούς τους φόβους. Πολλές φορές, αυτή η κάρτα παρουσιάζει επιλογές και σχέδια που έχουν ελάχιστη ή απολύτως καμία βάση στην πραγματικότητα. Τέτοιου είδους πράγματα ανήκουν τυπικά στην ανεπτυγμένη φαντασία, και είναι ωραία αν παραμείνουν εκεί. Ωστόσο, όταν προσπαθείτε να εφαρμόσετε αυτές τις ιδέες στον πραγματικό κόσμο αφήνετε τον εαυτό σας ανοιχτό στην αναπόφευκτη απογοήτευση όταν συνειδητοποιείτε ότι το όραμά σας απλά δεν λειτουργεί.\nΕπτά των Κυπέλλων Αυτή είναι μια κάρτα που έχει σχέση με τις φαντασιώσεις, τα όνειρα και τις προσδοκίες σας. Να είστε προσεκτικοί με τις...


Nick, G | RoboticOncology.com\nHomePatient TestimonialsNick, G\tNick, G\nΚαθ’ ‘ότι είμαι μηχανικός και με τη βοήθεια της οικογενείας μου, αμέσως ξεκινήσαμε μία εκτεταμένη έρευνα και ανάλυση για την καλύτερη θεραπεία και τον καλύτερο Ιατρό γι’ αυτή την θεραπεία. Μετά από αξιολόγηση αρκετών ουρολόγων σε διάφορα ιδρύματα υγειονομικής περίθαλψης, και αξιολόγηση όλων των επιλογών και τον έλεγχο των αναφορών, έθεσα την ζωή μου στα χέρια του Ιατρού ΣΑΜΑΝΤΙ (Dr. David Samadi) να αφαιρέσει ρομποτικώς τον καρκινικό αδένα του προστάτη μου. Οι κύριοι λόγοι για την επιλογή του Ιατρού ΣΑΜΑΝΤΙ ήταν η μεγάλη του εμπειρία με αυτή την διαδικασία και το γεγονός ότι εκτελεί την όλη λειτουργία μόνος του χωρίς να χρησιμοποιεί ειδικευόμενους. Τώρα, 3 μήνες μετά, μπορώ ειλικρινά να λεω ότι ήταν η καλύτερη απόφαση της ζωής μου. Η διαδικασία αυτή ήταν εξαιρετικά ανώδυνη. Δεν πήρα καν ΤYLENOL και με ελάχιστες παρενέργειες που βελτιώνουν κάθε μέρα. Η οικογένειά μου και οι φίλοι μου είναι συγκλονισμένοι από το πόσο καλά ανάρρωσα από την εγχείριση.\nΗ συμβουλή μου προς σε όλους τους άνδρες πάνω των 50 ετών: Ελέγχετε τακτικά το επίπεδο του PSA (ανεξαρτήτως του τι συστήνει η Ιατρική Κοινότητα) , και ελπίζω ποτέ να μήν ακούσεις τον Ιατρό σου να σου λεει ότι το επίπεδο του PSA είναι αυξημένο. Αν όμως γίνει κάτι τέτοιο, δεν είναι καταστρεπτικό. Δεν είναι το τέλος του κόσμου. Δώσε την εμπιστοσύνη σου στον Ιατρό ΣΑΜΑΝΤΙ και όλα θα είναι μια χαρά, και θα με ευχαριστήσετε που έκανα όλη την δουλειά για σας.


ΜΕΡΙΚΑ ΣΤΟΙΧΕΙΑ ΤΗΣ ΕΠΙΡΡΟΗΣ ΤΗΣ ΜΕΓΑΛΗΣ ΒΡΕΤΤΑΝΙΑΣ ΣΤΟ ΠΟΔΟΣΦΑΙΡΟ ΤΗΣ ΛΑΤΙΝΙΚΗΣ ΑΜΕΡΙΚΗΣ.\n-ΤΗΝ ΔΕΚΑΕΤΙΑ ΤΟΥ 1880 ΤΟ ΠΟΔΟΣΦΑΙΡΟ ΑΡΧΙΣΕ ΝΑ ΓΙΝΕΤΑΙ ΕΥΡΕΩΣ ΓΝΩΣΤΟ ΣΤΗΝ ΑΡΓΕΝΤΙΝΗ ΑΠ'ΤΟΝ ΑΛΕΞΑΝΤΕΡ ΓΟΥΑΤΣΟΝ ΧΑΤΟΝ ,Ο ΟΠΟΙΟΣ ΕΦΤΑΣΕ ΣΤΗΝ ΧΩΡΑ ΓΙΑ ΝΑ ΔΙΔΑΞΕΙ ΣΤΟ ΣΧΟΛΕΙΟ ΤΟΥ ΣΕΝΤ ΑΝΤΡΙΟΥΣ. -ΤΟ 1893 ΟΤΑΝ ΑΡΧΙΣΕ ΝΑ ΛΕΙΤΟΥΡΓΕΙ ΟΡΓΑΝΩΜΕΝΑ Η ΟΜΟΣΠΟΝΔΙΑ ΠΟΔΟΣΦΑΙΡΟΥ ΤΗΣ ΑΡΓΕΝΤΙΝΗΣ ΗΤΑΝ ΤΟ ΚΕΝΤΡΙΚΟ ΤΗΣ...\nΟ ΠΡΩΤΟΣ ΔΙΕΘΝΗΣ ΠΟΔΟΣΦΑΙΡΙΚΟΣ ΑΓΩΝΑΣ.\nΟ ΠΡΩΤΟΣ ΕΠΙΣΗΜΟΣ ΔΙΕΘΝΗΣ ΠΟΔΟΣΦΑΙΡΙΚΟΣ ΑΓΩΝΑΣ ΠΡΑΓΜΑΤΟΠΟΙΗΘΗΚΕ ΜΕΤΑΞΥ ΑΓΓΛΙΑΣ ΚΑΙ ΣΚΩΤΙΑΣ ΣΤΙΣ 30 ΝΟΕΜΒΡΙΟΥ 1872 ΣΤΗΝ ΓΛΑΣΚΟΒΗ.Τ'ΑΠΟΤΕΛΕΣΜΑ ΗΤΑΝ 0-0.\nΧΡΟΝΙΑ ΠΟΛΛΑ ΜΠΑΡΤΣΕΛΟΝΑ.\nΗ Μπαρτσελόνα έγινε 116 ετών! Επιμέλεια: Θανάσης ΚρεκούκιαςΔημοσίευση: 29 Νοε. 2015 10:17 Η Μπαρτσελόνα γιορτάζει σήμερα (29/11) τα γενέθλιά της και το Sport24.gr φτιάχνει μια ακροστιχίδα με τα γράμματά της. Έντεκα ιστορίες με πρόσωπα και στιγμές...\n12 ΧΡΟΝΙΑ ΠΡΙΝ.\nΠΡΙΝ ΑΠΟ 12 ΧΡΟΝΙΑ Η ΕΘΝΙΚΗ ΕΛΛΑΔΟΣ ΚΕΡΔΙΖΕ ΜΕ 1-0 THN ΟΜΑΔΑ ΤΗΣ ΒΟΡΕΙΟΥ ΙΡΛΑΝΔΙΑΣ ΚΑΙ ΠΡΟΚΡΙΝΟΤΑΝ ΣΤΑ ΤΕΛΙΚΑ ΤΟΥ EURO 2004 Τ'ΟΠΟΙΟ ΚΑΙ ΚΑΤΕΚΤΗΣΕ. ΤΟ ΓΚΟΛ ΤΟ ΕΙΧΕ ΠΕΤΥΧΕΙ Ο ΒΑΣΙΛΗΣ ΤΣΙΑΡΤΑΣ Μ'ΕΚΤΕΛΕΣΗ ΠΕΝΑΛΝΤΙ ΣΤΟ 68'. ...\nΠΡΩΤΟΣ ΠΟΔΟΣΦΑΙΡΙΚΟΣ ΑΓΩΝΑΣ ΣΤΟ Ο.Α.Κ.Α.\n15/09/1982 : ΟΛΥΜΠΙΑΚΟΣ -ΕΣΤΕΡ 2-0.ΠΡΩΤΟΣ ΓΥΡΟΣ ΚΥΠΕΛΛΟΥ ΠΡΩΤΑΘΛΗΤΡΙΩΝ.ΣΚΟΡΕΡ ΟΛΥΜΠΙΑΚΟΥ ΚΟΚΟΛΑΚΗΣ ΚΑΙ ΑΝΑΣΤΟΠΟΥΛΟΣ. ΕΙΣΗΤΗΡΙΑ : 71.880.\nΒΑΘΜΟΛΟΓΙΑ ΤΗΣ Α'ΕΘΝΙΚΗΣ ΤΑ ΤΕΛΕΥΤΑΙΑ 25 ΧΡΟΝΙΑ.\n2 3 No. Club G W D L F A P S 1 2 3 Cup 1 Olympiakos SF...\nΒΑΘΜΟΛΟΓΙΑ ΕΛΛΗΝΙΚΩΝ ΟΜΑΔΩΝ ΣΤΗΝ ΕΥΡΩΠΗ.\nΑΡΧΑΙΑ ΕΛΛΑΔΑ ΚΑΙ ΠΟΔΟΣΦΑΙΡΟ.\nΣτην αρχαία Ελλάδα έπαιζαν και ποδόσφαιρο! 16/01/2014Κατηγορίες: ΑΘΛΗΤΙΣΜΟΣ, ΑΡΧΑΙΟΤΗΤΑΕτικέτες: Αγγλια, αρχαία Ελλάδα, Βρετανία, επίσκυρος, λήκυθος, μπάλα, ποδόσφαιρο, ΦΙΦΑ Το ποδόσφαιρο είναι ένα από τα δημοφιλέστερα αθλήματα στον κόσμο. Οι Άγγλοι είναι ιδιαιτέρως υπερήφανοι για το πρωτάθλημά...\nΛΙΓΑ ΛΟΓΙΑ ΠΕΡΙ ΠΑΝΑΘΗΝΑΙΚΟΥ ΚΑΙ ΧΟΥΝΤΑΣ.\nΠΡΙΝ ΑΠΟ 8 ΜΕΡΕΣ ΕΙΧΑΜΕ ΤΗΝ ΕΠΕΤΕΙΟ ΓΙΑ ΤΑ 44 ΧΡΟΝΙΑ ΑΠ΄ΤΗΝ ΠΡΩΤΗ ΚΑΙ ΜΟΝΑΔΙΚΗ ΕΩΣ ΣΗΜΕΡΑ ΣΥΜΜΕΤΟΧΗ ΕΛΛΗΝΙΚΗΣ ΟΜΑΔΑΣ ΣΤΟΝ ΤΕΛΙΚΟ ΤΟΥ ΚΥΠΕΛΛΟΥ ΠΡΩΤΑΘΛΗΤΡΙΩΝ ,ΤΟΥ ΠΑΝΑΘΗΝΑΙΚΟΥ Ο ΟΠΟΙΟΣ ΗΤΤΗΘΗΚΕ ΑΠ'ΤΟΝ ΑΓΙΑΞ ΜΕ 2-0. ΠΑΛΙ ΑΚΟΥΣΤΗΚΑΝ ΚΟΥΒΕΝΤΕΣ ΟΤΙ Ο...\nΟΤΑΝ ΤΟ ΠΟΔΟΣΦΑΙΡΟ ΕΝΩΝΕΙ.\nΑρμέλι: Ο Παλαιστίνιος που κατέκτησε το Ισραήλ Επιμέλεια: Βασίλης ΤεμπέληςΔημοσίευση: 29 Μαϊ. 2015 10:40 Ο Ζάχι Αρμέλι αποτελεί την ποδοσφαιρική ανακωχή Παλαιστινίων κι Ισραηλινών. Ο μοναδικός Άραβας, στον οποίον υποκλίθηκε (και ποδοσφαιρικά) ο...


Premia Properties: Αύριο ξεκινάει η δημόσια προσφορά για το ομόλογο των 100 εκατ. ευρώ. - BusinessNews.gr\nΣήμερα αναμένεται να ανακοινωθεί το εύρος της απόδοσης των ομολόγων.\nΞεκινάει αύρο Τετάρτη 19 Ιανουαρίου και ολοκληρώνεται την Παρασκευή 21 Ιανουαρίου η δημόσια προσφορά ομολογιών της εταιρείας Premia Properties, που δραστηριιοποιείται στην αγορά ακινήτων, για την άντληση έως και 100 εκατ. ευρώ.\nΘα εκδοθεί κοινό ομολογιακό δάνειο που θα αποτελείται μέχρι 100.000 κοινές, ανώνυμες ομολογίες με ονομαστική αξία €1.000 εκάστη, οι οποίες θα τεθούν υπό διαπραγμάτευση στο Χρηματιστήριο αθηνών. Εάν το κοινό ομολογιακό δάνειο δεν καλυφθεί σε ποσό τουλάχιστον €75.000.000, η έκδοση του Ομολογιακού Δανείου θα ματαιωθεί και το ποσό που αντιστοιχεί στην αξία συμμετοχής που έχει δεσμευθεί για έκαστο Ιδιώτη Επενδυτή θα αποδεσμευθεί το αργότερο εντός δύο (2) εργάσιμων ημερών ατόκως.\nΟ προσδιορισμός της απόδοσης και του επιτοκίου των Ομολογιών θα γίνει με τη διαδικασία του βιβλίου προσφορών (“Book Building”), το οποίο θα τηρηθεί από τους Συντονιστές Κυρίους Αναδόχους και θα διενεργηθεί μέσω της διαδικασίας Η.ΒΙ.Π. Στη διαδικασία Η.ΒΙ.Π. συμμετέχουν αποκλειστικά Ειδικοί Επενδυτές και θα ανακοινωθεί εντός της σημερινής ημέρας.\nΟι ενδιαφερόμενοι Ιδιώτες Επενδυτές έχουν τη δυνατότητα να υποβάλλουν τις αιτήσεις κάλυψης στα καταστήματα των Συντονιστών Κυρίων Αναδόχων, ήτοι της «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», της «ALPHA ΤΡΑΠΕΖΑ Α.Ε.» και της «ΤΡΑΠΕΖΑ ΠΕΙΡΑΙΩΣ», των Κυρίων Αναδόχων, ήτοι της «ΤΡΑΠΕΖΑ OPTIMA BANK A.E.» και της «EUROXX ΧΡΗΜΑΤΙΣΤΗΡΙΑΚΗ ΑΕΠΕΥ» και της Αναδόχου «ΒΕΤΑ ΧΡΗΜΑΤΙΣΤΗΡΙΑΚΗ Α.Ε.Π.Ε.Υ.», καθώς και μέσω των Μελών Η.ΒΙ.Π. και των Συμμετεχόντων στο Σ.Α.Τ. που συνεργάζονται με τα Μέλη Η.ΒΙ.Π. για την υποβολή των Αιτήσεων Κάλυψης μέσω της υπηρεσίας Η.ΒΙ.Π.\nΤα συνολικά κεφάλαια που θα αντληθούν σε περίπτωση πλήρους κάλυψης της έκδοσης θα ανέλθουν σε €100 εκατ. Οι δαπάνες έκδοσης εκτιμώνται σε έως €3,5 εκατ. (συμπεριλαμβανομένου Φ.Π.Α.) και θα αφαιρεθούν από τα συνολικά αντληθέντα κεφάλαια. Τα καθαρά κεφάλαια θα ανέλθουν σε €96,5 εκατ. Τα κεφάλαια αυτά θα χρησιμοποιηθούν ως εξής:\n(1) ποσό €39,6 εκατ. (συμπεριλαμβανόμενων τόκων, εξόδων και λοιπών επιβαρύνσεων) θα διατεθεί, εντός 120 ημερών από την Ημερομηνία Έκδοσης, εφάπαξ ή σταδιακά, για την πλήρη\nαποπληρωμή του από 11.12.2020 δανείου της εκδότριας, ανεξόφλητου λογιστικού υπολοίπου ύψους περίπου €39,3 εκατ. κατά την 04.01.2022 (σε περίπτωση που κατά την ημερομηνία καταβολής του ποσού πλήρους αποπληρωμής του εν λόγω δανείου το καταβληθέν ποσό είναι χαμηλότερο του ανωτέρω ποσού, τότε θα αυξηθεί αντίστοιχα το ποσό για επενδύσεις).\n(2) Ποσό €53,9 εκατ. θα διατεθεί εντός 24 μηνών για επενδύσεις σε ακίνητη περιουσία (είτε προσθήκες/βελτιώσεις/ανακαινίσεις σε υφιστάμενα ακίνητα, είτε επενδύσεις σε υπό ανάπτυξη και νέα ακίνητα, και τυχόν προσθήκες/βελτιώσεις επ’ αυτών), δικαιώματα, μετοχές ή μερίδια σε ακίνητη περιουσία, σύμφωνα με την επενδυτική στρατηγική της Εταιρείας, περιλαμβανομένης της πληρωμής δανειακών υποχρεώσεων που τυχόν υφίστανται και συνδέονται με τις εν λόγω επενδύσεις κατά τον χρόνο ολοκλήρωσής τους.\n(3) Ποσό €3,0 εκατ. θα διατεθεί εντός 24 μηνών για την κάλυψη χρηματοδοτικών αναγκών του Ομίλου σε κεφάλαιο κίνησης.\nTerra Creta: Πρώτος απολογισμός βιώσιμης ανάπτυξης\n04/05/2022 - 16:31 Premia Properties: Έγκριση από την ΕΓΣ στη μετατροπή της εταιρείας σε Ανώνυμη Εταιρεία Επενδύσεων σε Ακίνητη Περιουσία


Scitec Nutrition Testo Punch (120ct) ενισχυτής τεστοστερόνη\nΟρού γάλακτος (Whey)\nΜπάρες & Τζελάκια\nΑπώλεια Βάρους για Γυναίκες\nΈλεγχος της όρεξης\nΒιταμίνες & Υγεία\nScitec Nutrition Testo Punch (120ct)\nΚωδικός Testo Punch (120ct)\nΤο TESTO PUNCH είναι μια εξαιρετικά εξελιγμένη, ολοκληρωμένη φόρμουλα ενίσχυσης της τεστοστερόνης, με 12 προσεκτικά επιλεγμένα, ισχυρά συστατικά! Εκτός το DAA (D-ασπαρτικό οξύ), και τα φυτικά συστατικά - συμπεριλαμβανομένων Maca - παρέχει σημαντικές βιταμίνες και μέταλλα!\nΤο Maca έχει χρησιμοποιηθεί παραδοσιακά ως αφροδισιακό και είναι θρυλικό για τα αποτελέσματά του στη λίμπιντο. Το Testofen® είναι ένα εκχύλισμα Fenugreek με ένα ελάχιστο 50% Fenuside™. Το Fenugreek είναι ένα πολύ γνωστό, ευέλικτο βότανο που περιέχει πάνω από 100 φυτοχημικά συστατικά, συμπεριλαμβανομένων των Furostanol σαπωνινών και στεροειδών σαπωνίνων. Το Testofen® έχει αποδειχθεί ότι αυξάνει τη σεξουαλική επιθυμία και βοηθά στη διατήρηση της σεξουαλικής υγείας και της μυϊκής μάζας.\nΤο TESTO PUNCH περιέχει βόριο και το φλαβονοειδές κερκετίνη, το οποίο βοηθά να ανασταλλεί η μετατροπή της τεστοστερόνης σε οιστρογόνα. Η βιταμίνη Β5 συμβάλλει στην φυσιολογική σύνθεση και μεταβολισμό των ορμονών, βιταμίνης D και ορισμένων νευροδιαβιβαστών. Η βιταμίνη Β6 βοηθά με τη ρύθμιση της ορμονικής δραστηριότητας και μειώνει την κόπωση και την κούραση. Η βιταμίνη D συμβάλλει στη διατήρηση της κανονικής λειτουργίας των μυών και έχει ένα βασικό ρόλο στη διαδικασία της κυτταρικής διαίρεσης.\nΟδηγίες Χρήσης & Δοσολογία\nΚαταναλώστε 2 κάψουλες με το πρωινό και 2 κάψουλες με το βραδινό ημερησίως.\n© 2018 Designed by Illusion.gr


ΠΡΟΚΥΡΗΞΗ 32ου ΤΟΥΡΝΟΥΑ :: Ένωση Ποδοσφαιρικών Σωματείων Ανεξαρτήτων Περιστερίου\nΈνωση Ποδοσφαιρικών Σωματείων Ανεξαρτήτων Περιστερίου\nΈνωση Ποδοσφαιρικών Σωματείων Ανεξάρτητο Περιστερίου\nΚλειστό Γ. Στεφανόπουλος (πρώην Μαζαράκη)\nΒορείου Ηπείρου 28\nΕΝΩΣΗ > ΠΡΟΚΥΡΗΞΗ 32ου ΤΟΥΡΝΟΥΑ\nΠΡΟΚΥΡΗΞΗ 32ου ΤΟΥΡΝΟΥΑ\nΑΘΛΗΤΙΚΗ ΕΝΩΣΗ ΑΝΕΞΑΡΤΗΤΩΝ ΕΤΟΣ ΙΔΡΥΣΕΩΣ 2004\nΠΟΔΟΣΦΑΙΡΙΚΩΝ ΣΩΜΑΤΕΙΩΝ ΑΡΙΘΜΟΙ ΕΓΚ ΠΡΩΤΟΔ 3368\nΔΗΜΟΥ ΠΕΡΙΣΤΕΡΙΟΥ ΑΤΤΙΚΗΣ ΠΕΡΙΣΤΕΡΙ ΑΤΤΙΚΗΣ\nΠΡΟΣ ΟΛΑ ΤΑ ΣΩΜΑΤΕΙΑ\nΤο διοικητικό Συμβούλιο της ΕΝΩΣΗΣ στην συνεδρίαση που έκανε την 22/09/2016 αποφάσισε τα παρακάτω αναφορικά, με τη διεξαγωγή του τουρνουά.\nΤο τουρνουά θα αρχίσει την 15-16/10/2016 με αγώνες της πρώτης φάσης του\n10ου κυπέλου και στη συνέχεια θα ξεκινήσουν οι αγώνες του πρωταθλήματος την\n05-06/11/2016. Η κλήρωση του κυπέλου θα γίνει την 13/10/2016 και του πρωταθλήματος την 03/11/2016.\nΤις παραπάνω ημερομηνίες, τα σωματεία πρέπει να καταθέσουν τα έξοδα αγώνων διαφορετικά δεν θα έχουν δικαίωμα συμμετοχής.\nΗ κλήρωση των ωρών και των γηπέδων θα γίνεται κάθε Πέμπτη και ώρα 18:30 στα γραφεία της Ένωσης στο δημοτικό γήπεδο Μαζαράκη. Σωματείο που για σοβαρό κοινωνικό λόγο ζητήσει εξαίρεση , πρέπει να το δηλώσει εγγράφως μέχρι την ημέρα της κλήρωσης αλλιώς δεν θα γίνεται δεκτό το αίτημά. Η αρμόδια επιτροπή θα εξετάζει και θα αποφασίζει αναλόγως. Οι κοινωνικοί λόγοι είναι οι εξής και αφορούν ποδοσφαιριστή ή εκπρόσωπο της ομάδας: α) Γάμος, β) Βάπτιση παιδιού, γ) Απεβίωση, δ) 40ημερο μνημόσυνο, ε) Χορός ομάδας.\nΤην διαδικασία σχετικά με τον ορισμό των διαιτητών των αγώνων θα την έχει ο αρμόδιος εκπρόσωπός του. Σε όλους τους αγώνες θα ορίζεται ένας διαιτητής και δύο βοηθοί διαιτητές. Αγώνας δεν θα αναβάλλεται σε περίπτωση μη προσέλευσης ενός ή και δύο, εκ της διαιτητικής τριάδας και τον αγώνα θα διαιτητεύει ο τρίτος εξ αυτών. Στην περίπτωση όμως αυτή, εφόσον στο γήπεδο, παραβρίσκονται άλλοι διαιτητές, μπορούν να διαιτητεύσουν μόνο αν συμφωνήσουν και οι δύο διαγωνιζόμενες ομάδες. Αν δεν προσέλθουν και οι τρείς ορισθέντες διαιτητές, ο αγώνας αναβάλλεται, εκτός αν συμφωνήσουν οι δυο διαγωνιζόμενες ομάδες να διαιτητεύσει άλλος διαιτητής που παρευρίσκεται στο γήπεδο. Η αποζημίωση της διαιτησίας θα καταβάλλεται πριν την έναρξη του αγώνα. Σε διαφορετική περίπτωση ο διαιτητής, θα έχει το δικαίωμα να μην ξεκινήσει τον αγώνα και η ομάδα(ή οι ομάδες) που θα το πράξουν, θα είναι υπαίτιες για την μη τέλεση του αγώνα. Οι διαιτητές ( και οι βοηθοί διαιτητές), εκτός του φύλλου αγώνα και τυχόν συμπληρωματικής έκθεσης, θα μπορούν να υποβάλλουν έκθεση αγώνα, εφόσον του ζητηθεί από την αρμόδια επιτροπή εκδίκασης φύλλων αγώνων.\nΟι διαιτητές είναι υποχρεωμένοι να δέχονται οποιαδήποτε ένσταση θελήσουν να υποβάλλουν στο φύλλο αγώνα οι αρχηγοί των ομάδων και όλες οι ενστάσεις θα αναγράφονται στον ειδικό χώρο του φύλλου αγώνος και θα λαμβάνουν γνώση οι αρχηγοί ενυπογράφως. Ο διαιτητής έχει το δικαίωμα να γράψει τις τυχόν παρατηρήσεις.\nΟ διαιτητής είναι υποχρεωμένος να φυλάσσει σε δικό του ασφαλή χώρο τόσο τα δελτία όσο και το φύλλο αγώνα επιτρέποντας μόνο στους αρχηγούς των ομάδων τυχόν έλεγχο που θέλουν να κάνουν και αυτό μόνο στο ημίχρονο ή στο τέλος του αγώνα.\nΟ διαιτητής και οι γιατροί είναι υποχρεωμένος πριν τον αγώνα να ελέγχει τα δελτία των δηλωθέντων ποδοσφαιριστών και τις βεβαιώσεις ιατρού. Εάν δεν υπάρχει βεβαίωση ιατρού ο διαιτητής σε συνεργασία με τον ιατρό του αγώνα απαγορεύει στο συγκεκριμένο ποδοσφαιριστή να αγωνισθεί. Εάν ο ποδοσφαιριστής αρνηθεί να συμμορφωθεί στην υπόδειξη του διαιτητή τότε ο αγώνας δεν αρχίζει με υπαιτιότητα της ομάδας του συγκεκριμένου ποδοσφαιριστή.\nΣτην Γεν. Συνέλευση έγινε την 22/09/2016 αποφασίσθηκε όπως στους αγώνες του τουρνουά να παρευρίσκονται και να προσφέρουν τις υπηρεσίες τους, γιατροί, φυσικοθεραπευτές- νοσηλευτές ή διασώστες. Σε περίπτωση απουσίας τους ο αγώνας θα αναβάλλεται. ΥΠΕΥΘΥΝΗ ΔΗΛΩΣΗ ΑΘΛΗΤΗ: Σωματεία που δεν θα την καταθέσουν στην ένωση, δεν θα εγκρίνονται τα δελτία των ποδοσφαιριστών αυτών, κατά συνέπεια δεν θα μπορούν να τους χρησιμοποιούν στους αγώνες του τουρνουά.\nΣτην περίπτωση όμως που ποδοσφαιριστής αγωνισθεί και υπάρξει ένσταση η συμμετοχή του θα θεωρηθεί ως κακή συμμετοχή και θα τιμωρείται ανάλογα.\nΕπίσης όλοι οι ποδοσφαιριστές σε περίπτωση τραυματισμού τους ή οτιδήποτε άλλο τους συμβεί, δεν έχουν το δικαίωμα να στραφούν ενάντια στην Ένωση ή στο σύλλογό τους.\nΣτους αγώνες θα ορίζονται παρατηρητές αγώνων οι οποίοι θα υποβάλλουν έκθεση αγώνα η οποία και θα λαμβάνεται υπ όψιν από την αρμόδια επιτροπή εκδίκασης φύλλων αγώνων. Μέλη του Δ/Σ της Ένωσης εφόσον ορισθούν παρατηρητές έχουν το δικαίωμα βαθμολόγησης των διαιτητών κυρίως στα θέματα της πειθαρχίας των ποδοσφαιριστών τόσο εντός όσο και εκτός αγωνιστικού χώρου. Παρατηρητής ο οποίος δεν αποδίδει επακριβώς τα γεγονότα του χώρου ευθύνης του για τυχόν υπαίτιους των παραβάσεων των κανονισμών θα τιμωρούνται από το Δ/Σ της Ένωσης με επακόλουθο και την ανάλογη τιμωρία της ομάδας που εκπροσωπούν ( βαθμοί ήθους κ.λπ.). Με τη λήξη ενός αγώνα ο ΠΑΡΑΤΗΡΗΤΗΣ εκτός από τους αρχηγούς των ομάδων δεν επιτρέπει σε κανέναν άλλο την είσοδο στα γραφεία των διαιτητών. Σε περίπτωση που ο ορισθείς παρατηρητής, απουσιάζει από τον αγώνα αδικαιολόγητα, η ομάδα που εκπροσωπεί, θα χρεώνεται στην βαθμολογία ήθους με ένα (1) βαθμό και στη συνέχεια οι βαθμοί θα διπλασιάζονται.\nΟποιοδήποτε θέμα προκύπτει κατά τη διάρκεια του τουρνουά και δεν αναφέρεται στην προκήρυξη της Ένωσης ή στον κανονισμό λειτουργίας του Ο.Π.Α.Α.Π, θα εφαρμόζεται ο πειθαρχικός κώδικας της ΕΠΟ καθώς επίσης και ο Κανονισμός Αγώνων Ποδοσφαίρου (Κ.Α.Π.).\nΗ επιτροπή εκδίκασης φύλλων αγώνων θα αποτελείται από τρία (3) μέλη της Ένωσης καθώς και από τον εκπρόσωπο του Ο.Π.Α.Α.Π, ο οποίος δεν θα έχει δικαίωμα ψήφου.\nΗ επιτροπή εφέσεων αποτελείται από την ολομέλεια του Δ/Σ της Ένωσης και τον εκπρόσωπο του Ο.Π.Α.Α.Π, ο οποίος δεν θα έχει δικαίωμα ψήφου.\nΗ αρμόδια επιτροπή της Ένωσης θα καθορίζει τον τρόπο διεξαγωγής του τουρνουά, διατηρώντας το δικαίωμα ( και αφού το κρίνει σκόπιμο) να αλλάξει τον τρόπο διεξαγωγής του.\nΔΙΕΞΑΓΩΓΗ ΑΓΩΝΑ ΤΕΛΕΤΗ ΛΗΞΗΣ ΤΟΥΡΝΟΥΑ\nΣε περίπτωση που θα χρειαστεί να γίνει αγώνας για την ανάδειξη της πρωταθλήτριας ομάδας του τουρνουά, με τον αγώνα αυτό θα τελειώνει η ποδοσφαιρική περίοδος, αλλιώς θα είναι ο τελικός κυπέλλου. Το Δ/Σ της Ένωσης έχει το δικαίωμα και αφού το κρίνει σκόπιμο να αλλάξει τον τρόπο διεξαγωγής του ΤΕΛΙΚΟΥ της τελετής λήξης του ΤΟΥΡΝΟΥΑ.\nΟ τρόπος διεξαγωγής του τουρνουά θα είναι ο παρακάτω:\nα) Η Α κατηγορία θα αποτελείται από 24 ομάδες οι οποίες με κλήρωση θα χωριστούν σε 2 ομίλους των 12 ομάδων ο καθένας, οι οποίες και θα διαγωνισθούν μεταξύ τους σε 2 γύρους. Με την λήξη των αγώνων αυτών ο πρώτος του Α ομίλου και ο πρώτος του Β ομίλου θεωρούνται πρωταθλητές των ομίλων τους και περνούν κατ ευθείαν στους ημιτελικούς αγώνες.\nβ) Ο δεύτερος του πρώτου ομίλου θα αντιμετωπίσει τον τρίτο του β ομίλου και ο δεύτερος του β ομίλου θα παίξει με τον τρίτο του ά ομίλου. Στη συνέχεια οι νικητές των αγώνων αυτών με κλήρωση, η μια θα παίξει με τον πρώτο του α ομίλου και η άλλη με τον πρώτο του β ομίλου και οι νικητές πάλι των αγώνων αυτών (ημιτελικών) θα παίξουν στον τελικό ώστε να βγει ο πρωταθλητής του τουρνουά. Σε όλους τους αγώνες αυτούς , σε περίπτωση ισοπαλίας θα υπάρξει παράταση και πέναλτι.\nγ) Υποβιβασμός – άνοδος ομάδων\nΑπό την Α κατηγορία υποβιβάζονται απευθείας στην Β οι δύο δωδέκατοι των ομίλων ενώ οι δύο ενδέκατοι θα αντιμετωπίσουν τους δύο δέκατους σε μονούς αγώνες χιαστί και έτσι οι νικητές θα παραμείνουν στην Α κατηγορία ενώ οι ηττημένοι υποβιβάζονται στην Β κατηγορία δηλαδή θα υποβιβασθούν 4 ομάδες.\nδ) Στη Β’ κατηγορία , μετά τη λήξη της κανονικής περιόδου , θα προβιβαστούν στην Ά κατηγορία απευθείας οι (3) τρείς πρώτες ομάδες , ενώ η 4η ομάδα σε περίπτωση που έχει διαφορά μικρότερη ή ίση των (5) πέντε βαθμών από την 5η ομάδα της κατηγορίας θα παίξει μονό αγώνα μπαράζ. Η νικήτρια ομάδα θα προβιβαστεί στην Ά κατηγορία. Σημειώνετε ότι σε περίπτωση ισόπαλου αποτελέσματος ο αγώνας θα οδηγείτε σε παράταση και αν χρειαστεί η διαδικασία των πέναλτι.\nΣε περίπτωση που ισοβαθμήσουν δύο ομάδες ή και περισσότερες ο τρόπος με τον οποίο θα προκύψει η τελική κατάταξη των ομάδων είναι ο παρακάτω:\nΜεγαλύτερη διαφορά βαθμών στους μεταξύ τους αγώνες.\nΚαλύτερη διαφορά τερμάτων στους μεταξύ τους αγώνες.\nΚαλύτερη διαφορά τερμάτων στην τελική βαθμολογία του τουρνουά.\nΚαλύτερη επίθεση στην τελική βαθμολογία του τουρνουά.\nΑγώνας μπαράζ ( με παράταση και πέναλτι).\nΗ Επιτροπή θα συνεδριάζει μία ώρα (60’) πριν την κλήρωση των αγώνων και σε ανάγκη, μετά την κλήρωση. Τα σωματεία μπορούν να καταθέτουν ζητήματα που τους απασχολούν προς συζήτηση και η Επιτροπή θα κρίνει αν μπορούν τα σωματεία να παραβρίσκονται στις συζητήσεις αυτές. Όλες οι αποφάσεις του Δ/Σ είναι δεσμευτικές προς όλα τα σωματεία. Μέλη του Δ/Σ της Ένωσης δεν συμμετέχουν σε τυχόν αποφάσεις υπέρ ή κατά ομάδων που εκπροσωπούν.\nΣωματείο που θα αποβληθεί, αποχωρήσει ή δεν αγωνισθεί για οποιοδήποτε λόγο, ουδεμία οικονομική απαίτηση θα έχει από την Ένωση.\nΌσοι δημότες είναι εγγεγραμμένοι στα μητρώα του Δήμου μας και ψηφίζουν στην πόλη μας.\nΌσοι έχουν ελληνική ιθαγένεια και μένουν ή εργάζονται στον Δήμο μας.\nΌσοι κατάγονται από την Κύπρο.\nΕπίσημοι Διαιτητές και προπονητές.\nΕπιτρέπεται η χρησιμοποίηση 2 (δύο) αλλοδαπών παικτών , εφ όσον μένουν ή εργάζονται στην πόλη μας και έχουν τα νόμιμα στοιχεία για την παραμονή τους στην χώρα μας.\nΠοδοσφαιριστές προερχόμενοι από άλλα κράτη (εκτός Ελλάδας και Κύπρου ) της Ε.Ε. υπολογίζονται ως ξένοι.\nΌσοι ποδοσφαιριστές έχουν στην κατοχή τους Ελληνική ταυτότητα ομογενούς και μένουν ή εργάζονται στον δήμο μας.\nΔιευκρινίζεται ότι : Διαιτητές που ορίζονται (ως διαιτητές ή βοηθοί ) σε αγώνες του τουρνουά, απαγορεύεται να συμμετάσχουν και ως ποδοσφαιριστές σε ομάδες του τουρνουά. Τυχόν συμμετοχή τους, θα θεωρείται ως κακή συμμετοχή και θα τιμωρείται, μετά από ένσταση ή και αυτεπάγγελτα από την επιτροπή εκδίκασης φύλλων αγώνων.\nΚάθε σωματείο έχει υποχρέωση να γνωστοποιεί στην επιτροπή του τουρνουά μέχρι τρεις (3) εκπροσώπους του οι οποίοι θα είναι υπεύθυνοι ως προς τις υποχρεώσεις της ομάδας τους, προς τον Ο.Π.Α.Α.Π και την Ένωση.\nΤα γηπεδούχα σωματεία είναι υπεύθυνα για την παραλαβή και παράδοση των φύλλων αγώνων στα γραφεία της Ένωσης. Σε περίπτωση που από την κλήρωση των γηπέδων απουσιάζουν και τα δύο διαγωνιζόμενα σωματεία, η Επιτροπή μπορεί να ορίσει την ώρα και το γήπεδο διεξαγωγής του αγώνα, κατά την κρίση τους.\nΣε περίπτωση που το Γηπεδούχο Σωματείο δεν προσκομίσει εντός τεσσάρων (4) ημερών από την διεξαγωγή του αγώνα το Φ.Α. θα τιμωρείται με δυο (2) πόντους ποινής στο ήθος. Αν αυτό δεν παραδοθεί ούτε στην επόμενη κλήρωση (δηλ. 15 ημέρες μετά) τότε θα τιμωρείται με πέντε (5) πόντους στο ήθος. Τα σωματεία μπορούν να παραδίδουν το Φ.Α. σε μελή του Δ.Σ. που πιθανόν να παρευρίσκονται στον αγώνα τους.\nΚάθε ομάδα έχει το δικαίωμα να έχει στη δύναμή της έως σαράντα (40) ποδοσφαιριστές. Εφόσον δεν έχει συμπληρωθεί ο αριθμός αυτός μπορούν τα σωματεία να τον συμπληρώσουν ως την έναρξη του Β γύρου μαζί με τους μεταγραφέντες.\nΤα σωματεία έχουν το δικαίωμα να αποκτούν από μεταγραφή ελεύθερους ποδοσφαιριστές, με τη λήξη του α γύρου και πριν την έναρξη του Β γύρου. Ο μεταγραφόμενος ποδοσφαιριστής πρέπει να έχει σχετική βεβαίωση της ομάδας του, ότι του επιτρέπει να μεταγραφεί. Με τη λήξη του τουρνουά παύουν να ισχύουν τα δελτία των ποδοσφαιριστών. Επιτρέπεται να μεταγραφεί ποδοσφαιριστής μετά τη λήξη της Α φάσης του κυπέλλου και πριν την έναρξη του πρωταθλήματος ο ποδοσφαιριστής αυτός δεν έχει δικαίωμα για άλλη μεταγραφή μέχρι τη λήξη του τουρνουά.\nΣωματείο που χρησιμοποιεί τιμωρημένο ποδοσφαιριστή ανεξαρτήτως αν υπάρχει ένσταση αντικανονικής συμμετοχής θα τιμωρείται αυτεπάγγελτα απ’ την αρμόδια Επιτροπή εκδίκασης φύλλων αγώνων ( βάσει του Κ.Α.Π.) και του πειθαρχικού κώδικα κι επιπλέον θα του αφαιρείται (1) ένας βαθμός από το βαθμολογικό πίνακα.\nΣε αυτή την περίπτωση ο ποδοσφαιριστής δεν θα θεωρείται ότι έχει εκτίσει την ποινή του και θα υφίσταται η τιμωρία.\nΣτους αγώνες ΝΟΚ-ΑΟΥΤ του κυπέλλου (φάση των 16 και μετά) που λήγουν στην κανονική διάρκειά τους ισόπαλοι, δεν θα ακολουθεί παράταση, αλλά η διαδικασία των Πέναλτι, εκτός απ τούς δύο ημιτελικούς και τον τελικό, στους οποίους θα υπάρχει ημίωρη (30’) παράταση και (σε περίπτωση ισόπαλου αποτελέσματος), διαδικασία των πέναλτι . Ομάδα που δεν θα προσέλθει να αγωνιστεί σε αγώνα κυπέλλου θα της αφαιρείται ένας (1) βαθμός από τον βαθμολογικό πίνακα του φετινού πρωταθλήματος. Ομάδα που παραιτείται από τον τελικό κυπέλου, τιμωρείται με ποινή αφαίρεσης πέντε (5) βαθμών από το βαθμολογικό πίνακα του επόμενου πρωταθλήματος του τουρνουά. Επίσης ομάδα που θα τιμωρηθεί στον τελικό του κυπέλου ή αποχωρήσει μετά την έναρξή του θα της αφαιρούνται δέκα (10) βαθμοί από το βαθμολογικό πίνακα του επόμενου πρωταθλήματος του τουρνουά.\nΟι (κίτρινες και οι κόκκινες ) κάρτες μετρούν το ίδιο, συνεχόμενα τόσο στο Κύπελλο, όσο και στο πρωτάθλημα. Ποδοσφαιριστής που θα συμπληρώσει δέκα (10) βαθμούς ήθους, θα διαγράφεται από το ΤΟΥΡΝΟΥΑ. Σ’ αυτή την περίπτωση η συμμετοχή του στο επόμενο πρωτάθλημα θα κρίνεται από το Διοικητικό Συμβούλιο της Ένωσης και του Ο.Π.Α.Α.Π.\nΗ διαγραφή σωματείου ή ποδοσφαιριστού θα έχει χρονική ισχύεις από ένα (1) έτος μέχρι δια παντός.\nΠοδοσφαιριστής που αποβάλλεται από των αγώνα λόγο εξύβρισης της οικογένειας αντιπάλου, διαιτητών , εποπτών, κλπ θα τιμωρείται με 6 αγωνιστικές.\nΠοδοσφαιριστές οι οποίοι αναγράφηκαν σε επίσημα φύλλα αγώνων, πρέπει να αγωνισθούν για να θεωρηθούν ότι έχουν συμμετοχή σε αγώνες (Ε.Π.Ο-Ε.Π.Σ κ.λπ.).\nΣωματείο που δεν θα προσέλθει να αγωνιστεί σε τρεις (3) τουλάχιστον αγώνες, θα αποβάλλεται από το τουρνουά και η συμμετοχή στα επόμενα θα κρίνεται από την Ένωση και τον Ο.Π.Α.Α.Π.\nΑπό την έναρξη ως τη λήξη του τουρνουά απαγορεύεται η συμμετοχή ποδοσφαιριστών που έχουν αγωνιστεί σε επίσημα πρωταθλήματα ανδρών, νέων, εφήβων, παίδων κ.λπ. ΕΠΟ,ΕΠΣ κ.λπ. Η συμμετοχή επίσημου (επαγγελματία ή ερασιτέχνη) ποδοσφαιριστή, είναι αντικανονική και τιμωρείται, κατόπιν ένστασης κακής συμμετοχής του στον αγώνα ως ακολούθως: H ομάδα χάνει τον αγώνα με σκορ 3-0 και της αφαιρείται και ένας (1) βαθμός από τον βαθμολογικό πίνακα.\nΌλες οι ενστάσεις πρέπει να υποβάλλονται στο φύλλο αγώνα ή και την επόμενη μέρα από τις 09:00-12:00 στα γραφεία της Ένωσης.(6945372972).Εξαιρείται η ένσταση πλαστοπροσωπίας ποδοσφαιριστή οποία υποβάλλεται μέχρι την υπογραφή του φύλλου αγώνα και με την προϋπόθεση ότι ο διαιτητής θα έχει ειδοποιηθεί σχετικά μέσα στον αγωνιστικό χώρο από τον αρχηγό της ενιστάμενης ομάδας μέχρι τη λήξη του αγώνα ισχύει το άρθρο 23 του ΚΑΠ περί πλαστοπροσωπίας. Επίσης παύει να ισχύει το δεδικασμένο όσον αφορά προηγούμενες αποφάσεις της Ένωσης.\nΟι υποστηρίξεις των ενστάσεων πρέπει να γίνονται εγγράφως μέσα σε προθεσμία τεσσάρων (4) εργάσιμων ημερών από την διεξαγωγή του αγώνα ,πρέπει να αναφέρονται συγκεκριμένα οι λόγοι, ώστε να μπορεί η αρμόδια Επιτροπή εκδίκασης φύλλων αγώνων ,έχει το δικαίωμα να δίνει στα σωματεία ολιγοήμερη διορία για την προσκόμιση στοιχείων για την υποστήριξη των ενστάσεων.\nΣτο φύλλο αγώνα θα δηλώνονται ως 22 ποδοσφαιριστές και θα έχουν άπαντες, δικαίωμα συμμετοχής.\nΣε περίπτωση που οι φανέλες των διαγωνιζομένων ομάδων έχουν το ίδιο χρώμα η ομάδα που αναγράφεται στο φύλλο αγώνα ως γηπεδούχος, έχει υποχρέωση να αγωνιστεί με φανέλες διαφορετικού χρώματος ή και με φανέλες τύπου ‘’σαλιάρας’’, τις οποίες θα φορούν οι διαγωνιζόμενοι πάνω από τις κανονικές φανέλες, με τους αριθμούς που έχουν δηλωθεί στο φύλλο αγώνα.\nΟμάδα που φέτος, λόγω τιμωρίας δεν αγωνίζεται , ή δεν κατέρχεται να αγωνισθεί ή να παραιτηθεί από αγώνες ή αποχωρήσει από το πρωτάθλημα χωρίς να συντρέχουν λόγοι ανωτέρας βίας, τιμωρείται ως ακολούθως:\nΑφαιρούνται δυο (2) βαθμοί από τον βαθμολογικό πίνακα του τρέχοντος τουρνουά για κάθε αγώνα που δεν αγωνίζεται και επιπλέον , αφαιρούνται από τον βαθμολογικό πίνακα του επόμενου πρωταθλήματος : α) δυο(2) βαθμοί για τον πρώτο αγώνα που δεν θα αγωνισθεί φέτος β) δύο (2) βαθμοί για τον δεύτερο αγώνα που δεν θα αγωνισθεί και γ) τρείς (3) βαθμοί για τυχόν τρίτο αγώνα που δεν θα αγωνισθεί. Τέλος, σε περίπτωση που ομάδα, τερματίσει φέτος στο πρωτάθλημα, με μείον βαθμούς, οι βαθμοί αυτοί θα αφαιρεθούν από τον βαθμολογικό πίνακα του επόμενου τουρνουά .\nΌλα τα σωματεία που συμμετέχουν στο Τουρνουά του Δήμου μας απαγορεύεται να αγωνίζονται σε φιλικούς αγώνες με επίσημα σωματεία , εάν δεν υπάρχει σχετική έγκριση από το Δ.Σ. της ένωσης, διαφορετικά θα τιμωρούνται με βαθμούς στο ήθος.\nΣωματείο το οποίο , με δική του ευθύνη αποχωρεί από το Τουρνουά δεν έχει δικαίωμα να επανέλθει , εάν δεν παρέλθουν τουλάχιστον δύο (ετήσιες) αγωνιστικές περίοδοι . Εναπόκειται στην κρίση του Δ.Σ. της ένωσης και κατ’ επέκταση της τακτικής ή έκτακτης Γενικής Συνέλευσης των σωματείων , η συντομότερη επάνοδος του σωματείου , εφ’ όσον το αιτηθεί . Δεν μπορεί να επανέλθει σωματείο το οποίο αποβλήθηκε από το Τουρνουά , επειδή κρίθηκε υπαίτιο επεισοδίων .\nΣε περίπτωση που το σωματείο με το οποίο εκλέχθηκε μέλος του Δ.Σ. της ένωσης , για διάφορους λόγους , παύει να συμμετέχει στο Τουρνουά , τότε , για να συνεχίσει να είναι μέλος του Δ.Σ. , πρέπει να προταθεί εκ νέου από άλλο σωματείο το οποίο όμως , δεν θα έχει υποδείξει άλλον εκπρόσωπο στις εκλογές που προηγήθηκαν .\nΣωματείο που θα υποβάλει οποιαδήποτε ένσταση , θα καταβάλει το ποσό των πέντε (5) ευρώ , ενώ , σωματείο που υποβάλει προσφυγή στην επιτροπή εφέσεων , θα καταβάλει το ποσό των δέκα (10) ευρώ .\nΤο Δ.Σ. της ένωσης , έχει το δικαίωμα να επιβάλει χρηματικά πρόστιμα και βαθμούς ήθους τόσο στους ποδοσφαιριστές και παράγοντες , όσο και στα σωματεία που δεν συμμορφώνονται με τα αναγραφόμενα στις προκηρύξεις της ένωσης και του Ο.Π.Α.Α.Π. , καθώς και των αθλητικών κανονισμών (Κ.Α.Π. , Πειθαρχικός Κώδικας , κ.ά.)\nΤα ποσά που θα συγκεντρώνονται από τα προαναφερόμενα πρόστιμα , θα δίνονται κυρίως σε κοινωνικούς σκοπούς (τραυματισμούς ποδοσφαιριστών , κοπή πίττας , διάφορες εκδηλώσεις , κ.ά.).\nΣωματείο που δεν προσέρχεται να αγωνισθεί σε αγώνα (φιλικό ή επίσημο) που έχει ορισθεί , θα καταβάλει εξ’ ολοκλήρου τα έξοδα αγώνα (διαιτησία , γιατροί , κ.ά.) .\nΜε την έναρξη ισχύος της παρούσης προκήρυξης, παύουν να ισχύουν οι προηγούμενες διατάξεις.\nΕΠΙΤΡΟΠΕΣ 32ου ΤΟΥΡΝΟΥΑ\nΑ) ΚΛΗΡΩΣΕΩΝ ΑΓΩΝΩΝ ΚΑΙ ΓΗΠΕΔΩΝ :\n1) Τσιριμιάγκος Κ. , 2) Δημακόπουλος Ι. , 3) Πιερουλίδης Σ.\n1) Παπαχρήστου Π. , 2) Αθητάκης Μ. ,3) Χατζηγεωργίου Κ.\nΓ) ΕΚΔΙΚΑΣΗΣ ΦΥΛΛΩΝ ΑΓΩΝΩΝ\n1) Τσιριμιάγκος Κ. , 2),Πιερουλίδης Σπ. , 3) Μηλίτσης Δ.,\nκαι ο εκπρόσωπος του Ο.Π.Α.Α.Π. , γνωμοδοτικά .\nΤο Δ.Σ. και ο εκπρόσωπος του Ο.Π.Α.Α.Π.\n1) Τσιριμιάγκος Κ. , 2) Δημακόπουλος Ι. ., 3) Πιερουλίδης Σ.\n1)Περουκανέας Γ. , 2) Δημακόπουλος Ι.\nΖ) ΔΗΜΟΣΙΩΝ ΣΧΕΣΕΩΝ\n1) Μανωλίτσης Φ. , 2) Παπαχρήστου Π. , 3) Περουκανέας Γ.\nΤσιριμιάγκος Καίσαρας Πιερουλίδης Σπυρίδων\nCopyright © Ε.Π.Σ.Α.Π. 2015. Διατηρούνται όλα τα πνευματικά δικαιώματα.


TAG Heuer : Συνεργασία με τον Λευτέρη Πετρούνια\nΗ TAG Heuer υποδέχεται με υπερηφάνεια τον "χρυσό" πρωταθλητή της γυμναστικής, Λευτέρη Πετρούνια, στην κοινότητα των Friends of the Brand. O Λευτέρης Πετρούνιας είναι ίσως ο πιο επιτυχημένος Έλληνας αθλητής της νεώτερης γενιάς, αφού έχει κατακτήσει το χρυσό μετάλλιο στους Ολυμπιακούς Αγώνες του Ρίο, το 2016, στο αγώνισμα των Κρίκων, ενώ στη συλλογή τροπαίων του υπάρχουν ακόμη δύο τίτλοι Παγκόσμιου Πρωταθλητή (2015, Γλασκώβη και 2017, Μόντρεαλ, στους Κρίκους) και τέσσερις Πρωταθλητή Ευρώπης, στο ίδιο αγώνισμα.\nΟ Λευτέρης Πετρούνιας είναι, συνεπώς, μια προσωποποίηση του moto της TAG Heuer "Don’t Crack Under Pressure". Η ελβετική ωρολογοποιία είναι μία από τις ελάχιστες που σήμερα μπορούν και επικοινωνούν με τέσσερις διαφορετικούς κόσμους: Της Τέχνης, του Lifestyle, του Αθλητισμού και της Παράδοσης. Ο Λευτέρης Πετρούνιας έρχεται να ενσωματωθεί στην ομάδα των Friends of the Brand, που τους ενώνουν τα επιτεύγματά τους και η διάθεση να ξεπερνούν τα όριά τους, στους τέσσερις αυτούς διαφορετικούς κόσμους. Μαζί με το Χρήστο Μάστορα, τραγουδιστή του συγκροτήματος Melisses, εκπροσωπούν στην Ελλάδα το πνεύμα του "Don’t Crack Under Pressure” με τον καλύτερο τρόπο.


Μπαλτάς: Μου έχει μείνει η απορία για την απομάκρυνσή μου από την κυβέρνηση.. - GREECE-SALONIKA.blogspot\nHome Unlabelled Μπαλτάς: Μου έχει μείνει η απορία για την απομάκρυνσή μου από την κυβέρνηση..\nΜπαλτάς: Μου έχει μείνει η απορία για την απομάκρυνσή μου από την κυβέρνηση..\nΜου έχει μείνει η απορία για την απομάκρυνσή μου από την κυβέρνηση, δηλώνει μιλώντας στα Νέα Σαββατοκύριακο ο τέως υπουργός Πολιτισμού και πρώην υπουργός Παιδείας Αριστείδης Μπαλτάς.\nΣημειώνει ότι..πιθανόν να υπήρχαν ενστάσεις για τη θητεία μέσα στο κόμμα πριν από τον ανασχηματισμό, αλλά «δεν μπορούσα να γνωρίζω περισσότερα».\nΓια τον Παναγιώτη Δούρο, αδελφό της περιφερειάρχη Ρένας Δούρου, ο οποίος ήταν διευθυντής του γραφείου υπουργού στο υπουργείο Πολιτισμού, ο κ. Μπαλτάς λέει ότι δεν παραιτήθηκε, αλλά εκείνος του ζήτησε να φύγει με τη φράση «Δεν σου έχω πλέον εμπιστοσύνη».\nΠροσθέτει ότι επειδή δεν χρειαζόταν να δημιουργείται η αίσθηση σκανδάλου, άφησε να εννοηθεί ότι επρόκειτο για παραίτηση.\nΑπαντά καταφατικά στην ερώτηση αν ο κ. Δούρος προσπάθησε να δημιουργήσει ένα κράτος εν κράτει μέσα στο υπουργείο και συμπληρώνει ότι μετά την απομάκρυνσή του «τα έργα του υπουργείου Ολιτισμού και Αθλητισμού με την Περιφέρεια άρχισαν να καθυστερούν και να εμφανίζουν 'προβλήματα'».


ΕΛΛΗΝΩΝ ΝΕΑ: Πάνος Καμμένος: Είμαστε ειρηνική χώρα – Εάν μας επιτεθούν οι Τούρκοι θα τους συντρίψουμε (βίντεο)\nΠάνος Καμμένος: Είμαστε ειρηνική χώρα – Εάν μας επιτεθούν οι Τούρκοι θα τους συντρίψουμε (βίντεο)\nΣε συνέντευξή του ο Πάνος Καμμένος στον τηλεοπτικό σταθμό ΣΚΑΪ, αναφερόμενος στις ελληνοτουρκικές σχέσεις, ξεκαθάρισε ότι η Ελλάδα ως ειρηνική χώρα δεν θα προκαλέσει κανένα θερμό επεισόδιο αλλά εάν δεχτεί επίθεση από την Τουρκία, τότε η Τουρκία θα υποστεί συντριβή.\n«Εμείς ποτέ δεν προκαλούμε. Είμαστε μια φιλειρηνική χώρα, σεβόμαστε το διεθνές δίκαιο αλλά δεν πρόκειται να υποχωρήσουμε σε θέματα εθνικής κυριαρχίας.\n»Η Τουρκία δεν σέβεται τίποτε. Ακόμα και την ώρα των κηδειών των 4 αξιωματικών του Στρατού Ξηράς -όπου ισχύει η πολεμική ηθική ανάμεσα σε εχθρούς- έκανε παραβιάσεις του εθνικού εναερίου χώρου».\nΓια το ενδεχόμενο θερμού επεισοδίου ο κ. Καμμένος επανέλαβε: «Εμείς δεν θα προκαλέσουμε θερμό επεισόδιο».\n«Εάν προσπαθήσουν προσβολή εθνικής κυριαρχίας η απάντηση θα είναι συντριπτική για την Τουρκία», σχολίασε περαιτέρω.\n«Εμείς δεν ακολουθούμε πολιτική Σημίτη-Πάγκαλου τις σημαίες να τις παίρνει ο αέρας.\n»Οι σημαίες αντικαθίστανται με νέες όταν φθαρούν.\n»Δεν πρόκειται να επιτρέψουμε προσβολή της εθνικής κυριαρχίας», κατέστησε σαφές, ενώ παρατήρησε ότι «οι απαξιωτικοί χαρακτηρισμοί Τούρκων αξιωματούχων αποτελούν παράσημο για μένα».\n«Δυστυχώς» πρόσθεσε, «η Τουρκία μεταβάλλεται από ένα κράτος προσανατολιζόμενο προς την Ευρώπη σε ένα θεοκρατικό κράτος».\nΟ υπουργός Εθνικής Άμυνας μετέφερε πληροφορίες που φέρουν τις ΗΠΑ, το ΝΑΤΟ και την ΕΕ να εκφράζουν ανησυχία για την κατάσταση στην περιοχή των Βαλκανίων ζητώντας εκ νέου από τη διεθνή κοινότητα «να διακόψει τη δημιουργία ενός ακραίου ισλαμικού τόξου».\nΔιαβάστε επίσης: Κοτζιάς προς Τουρκία: Χαλαρώστε, μην προκαλείτε, εμάς δεν μας παίρνει τις σημαίες ο αέρας\nΔείτε και σε βίντεο τη δήλωση για συντριβή της Τουρκίας:


Συμβουλές για τις Ιδιότητες στο Figma\nΤα αντικείμενα στο Figma μπορούν να έχουν μια σειρά από ιδιότητες που εφαρμόζονται σε αυτά. Σε αυτό το μέρος της σειράς μας με συμβουλές και κόλπα για Figma θα εξετάσουμε τρόπους για να δουλέψουμε με ιδιότητες, καλύτερα και γρηγορότερα!\n1. Αντιγράψετε Μεμονωμένες ή Πολλαπλές Ιδιότητες Μεταξύ Αντικειμένων\nΣτο Figma μπορείτε να αντιγράψετε όλες τις ιδιότητες από ένα αντικείμενο, ή μπορείτε τις αντιγράψετε μία τη φορά. Για να αντιγράψετε όλες τις ιδιότητες που έχει ένα αντικείμενο: επιλέξτε το, και ύστερα πηγαίντε στο Edit > Copy Properties, ή χρησιμοποιήστε τη συντόμευση (CTRL ή CMD) + ALT + C, έπειτα επιλέξτε το νέο σας αντικείμενο και πηγαίνετε στο Edit > Paste Properties ή πατήστε (CTRL ή CMD) + ALT + V.\nΓια να αντιγράψετε μόνο μία από τις ιδιότητες που εφαρμόζονται σε ένα αντικείμενο: επιλέξτε το αντικείμενο, και πηγαίνετε στον πίνακα Properties και πατήστε αμέσως αριστερά από μια ιδιότητα (όπως το Fill). Αυτό θα επιλέξει αυτήν την ιδιότητα, έτσι ώστε να μπορείτε στη συνέχεια να πατήσετε (CTRL ή CMD) + C για να την αντιγράψετε. Το (CTRL ή CMD) + V θα επικολλήσει αυτή την ιδιότητα πάνω στο επιλεγμένο αντικείμενο.\nΚρατώντας πατημένο το SHIFT ενώ επιλέγετε μεμονωμένες ιδιότητες θα σας επιτρέψει να καθορίσετε ακριβώς αυτές που θέλετε να αντιγράψετε.\n2. Εξομαλύνετε τις γωνίες με το "Squircles"\nΜπορείτε να ελέγξετε πώς θα είναι οι στρογγυλεμένες γωνίες χρησιμοποιώντας κάτι που είναι γνωστό ως "squircles". Σε ένα αντικείμενο με στρογγυλεμένες γωνίες, κάντε κλικ στην επιλογή Independent Corners στον πίνακα με τις ιδιότητες για τον έλεγχο κάθε γωνίας ξεχωριστά και, στη συνέχεια, δίπλα στις τιμές της ακτίνας πατήστε το εικονίδιο του μενού για να ανοίξετε το ρυθμιστικό Corner Smoothing. Η αλλαγή αυτής της τιμής θα αλλάξει τον τρόπο που υπολογίζεται η καμπύλη, δίνοντας διαφορετικά εφέ εξομάλυνσης γωνίας.\n3. Εναλλαγή πλάγιας γραφής, υπογράμμισης και έντονης γραφής\nΌπως σε εφαρμογές επεξεργασίας κειμένου, μπορείτε να χρησιμοποιείτε συντομεύσεις για να αλλάζετε ανάμεσα σε πλάγια (CTRL ή CMD) + i, υπογραμμισμένη (CTRL ή CMD) + u, και έντονη γραφή (CTRL ή CMD) + b όταν είναι επιλεγμένο ένα αντικείμενο κειμένου.\n4. Δοκιμάστε Τιμές\nΑντί να πληκτρολογήσετε τιμές, μπορείτε να περνάτε μέσα από τις τιμές σε ένα πεδίο ρυθμίσεων κρατώντας πατημένο το ALT ή το OPTION (ανάλογα με την πλατφόρμα) και, στη συνέχεια, σύροντας αριστερά ή δεξιά, σε αυτό το πεδίο.\n5. Αλλάξτε Ελάχιστα Χρωματικές Τιμές\nΜπορείτε να προσαρμόσετε τις τιμές (ή το πεδίο) του επιλογέα χρώματος πατώντας το πάνω ή κάτω πλήκτρα βέλους. Αλλάξτε με μεγαλύτερα βήματα, κρατώντας πατημένο το SHIFT την ίδια στιγμή.\nΟ τρόπος που αλλάζει το χρώμα εξαρτάται από το ποιό μέρος του δεκαεξαδικού κώδικα είναι επιλεγμένο. Είτε ένα από τα τρία ζεύγη, ή το σύνολο του κώδικα.\nΑυτές ήταν μερικές γρήγορες συμβουλές για να δουλέψετε με τις ιδιότητες του Figma. Για να σας βοηθήσουμε να πάτε τις γνώσεις σας στο επόμενο επίπεδο έχουμε μια σειρά μαθημάτων για το Figma στο Tuts+:\nΤα UI kits που χρησιμοποιήθηκαν σε αυτό το σεμινάριο είναι πλήρως συμβατά με το Figma και διαθέσιμα στο Envato Elements:


ΑΡΗΣ ΣΤΟΝ ΤΑΥΡΟ| Ο Άρης στον Ταύρο, αστρολογία και σεξουαλικότητα\nΆρης στον Ταύρο. Αστρολογία και σεξουαλικότητα.\nΟ άνδρας που έχει τον Άρη του στον Ταύρο, είναι ένας εραστής που μπορεί να σας φαίνεται νωχελικός και αρκετά αργός στην διαδικασία της ερωτικής αποπλάνησης. Όταν όμως πάρει μπροστά, τότε θα σας εκπλήξει με τον αστείρευτο αισθησιασμό του!\nΗ γυναίκα με τον Άρη στον Ταύρο, έχει τον τρόπο να σαγηνεύσει με την θηλυκότητα αλλά και τον ερωτισμό της, όποιον άντρα ποθεί. Είναι το θηλυκό που έχει απαιτήσεις στον έρωτα και δεν της αρέσουν οι βιασύνες, έχει όμως τον τρόπο να κάνει την κάθε ερωτική σας στιγμή μαζί της, μία νέα και διαφορετική εμπειρία!\nΓια δυνατές συγκινήσεις: Το άτομο που έχει Άρη στον Ταύρο ταιριάζει σεξουαλικά με ερωτικούς συντρόφους που έχουν τον Άρη ή την Αφροδίτη στον Ταύρο, στην Παρθένο, στον Αιγόκερω ή και στο Σκορπιό!


Βενεζουέλα: Πυρπολήθηκε από την αστυνομία φορτηγό με ανθρωπιστική βοήθεια! - video - Ειδήσεις\nNewsit / Κόσμος / Βενεζουέλα: Πυρπολήθηκε από την αστυνομία φορτηγό με ανθρωπιστική βοήθεια! – video\nΒενεζουέλα: Πυρπολήθηκε από την αστυνομία φορτηγό με ανθρωπιστική βοήθεια! – video\nΔημοσιεύθηκε: 23.02.2019 | 22:25\nΈνα φορτηγό με ανθρωπιστική βοήθεια πυρπολήθηκε στα σύνορα ανάμεσα στη Βενεζουέλα και την Κολομβία ενώ φήμες κάνουν λόγο για δυο νεκρούς!\nΑυτό συνέβη όταν οι στρατιωτικές και οι αστυνομικές δυνάμεις στη Βενεζουέλα επενέβησαν για να εμποδίσουν την πορεία της φάλαγγας, κατήγγειλε η βουλευτής της αντιπολίτευσης Γκάμπι Αρεγιάνο.\nΒενεζουέλα: Ένταση στα σύνορα με Κολομβία – Φορτηγά με ανθρωπιστική βοήθεια επιχειρούν...\n«Οι άνθρωποι προστατεύουν το φορτίο του πρώτου φορτηγού και φροντίζουν για την ανθρωπιστική βοήθεια που ο πρόεδρος Νικολάς Μαδούρο, ο δικτάτορας, ζήτησε να καεί», δήλωσε στους δημοσιογράφους η Γκάμπι Αρεγιάνο, που βρισκόταν κοντά στην γέφυρα Σανταντέρ ανάμεσα στην Κολομβία και την Βενεζουέλα, όπου ξέσπασαν συγκρούσεις.\nΤα τηλεοπτικά δίκτυα στην Βενεζουέλα μετέδωσαν εικόνες από φλεγόμενο φορτηγό που ανήκει σε φάλαγγα οχημάτων που μεταφέρουν ανθρωπιστική βοήθεια στα σύνορα ανάμεσα στην Κολομβία και την Βενεζουέλα.\nΠλήθος άρχισε να ξεφορτώνει κιβώτια με ανθρωπιστική βοήθεια από δεύτερο φορτηγό στο σημείο, σύμφωνα με τις εικόνες που μεταδόθηκαν από τα τηλεοπτικά δίκτυα. Δυνάμεις ασφαλείας πιστές στον Νικολάς Μαδούρο έκαναν χρήση δακρυγόνων και σφαιρών από καουτσούκ για να εμποδίσουν εθελοντές της αντιπολίτευσης να μεταφέρουν ανθρωπιστική βοήθεια στην Βενεζουέλα.\nΣτο μεταξύ ο πρόεδρος της Βενεζουέλας Νικολάς Μαδούρο ανακοίνωσε την διακοπή των διπλωματικών σχέσεων με την Κολομβία, από όπου γίνονται προσπάθειες για τις είσοδο ανθρωπιστικής βοήθειας στην Βενεζουέλα.\n«Αποφάσισα να διακόψω τις πολιτικές και διπλωματικές σχέσεις με την φασιστική κυβέρνηση της Κολομβίας, ο πρεσβευτής και οι πρόξενοι της οποίας έχουν 24 ώρες για να εγκαταλείψουν την Βενεζουέλα. Έξω, ολιγάρχες!», είπε απευθυνόμενος σε συγκέντρωση οπαδών του στο Καράκας.\nΑΝΘΡΩΠΙΣΤΙΚΗ ΒΟΗΘΕΙΑ ΒΕΝΕΖΟΥΕΛΑ


Πως θα αποφύγουμε την κρίση του Covid -19 | Hello Magazine\nΠως θα αποφύγουμε την κρίση του Covid -19\nΜικρά μυστικά που θα σας βοηθήσουν να διαχειριστείτε την κρίση αυτή της πανδημίας.\n24 ΟΚΤΩΒΡΙΟΥ 20 - 15:00\nΕδώ και κάποιους μήνες το ξέσπασμα του Covid-19 έχει δημιουργήσει σε όλους μας μια ποικιλία συναισθημάτων από άγχος, ανησυχία, φόβο, θλίψη, απογοήτευση, μοναξιά και τόσα άλλα. Ο καθένας από μας αντιδράει και σκέφτεται διαφορετικά και είναι σημαντικό να αποδεχτούμε πως ο καθένας μας έχει δικαίωμα να διαχειρίζεται μία κρίση διαφορετικά. Υπάρχουν κάποια πράγματα που μπορούμε να κάνουμε έτσι ώστε να φροντίσουμε την ψυχική μας υγεία σε περιόδους αβεβαιότητας. Με αυτά τα μικρά μυστικά θα καταφέρουμε να σκεφτόμαστε πιο καθαρά και να φροντίζουμε τους εαυτούς μας και όσους αγαπάμε.\n1. Κρατάμε επαφή με τους ανθρώπους που αγαπάμε, που εμπιστευόμαστε, που μας αρέσει να συναναστρέφομαστε συχνά. Αν μπορούμε αυτούς επισκεφτούμε, ας βγούμε ένα περίπατο μαζί τους ακολουθώντας πάντοτε τις οδηγίες των υγειονομικών αρχών της χώρας μας. Αν δεν μπορούμε να τους δούμε από κοντά ευτυχώς που υπάρχει τεχνολογία μπορούμε να τους μιλήσουμε από το τηλέφωνο μπορούμε να κάνουμε βίντεο κλήση. Σημαντικό λοιπόν είναι να νιώθουμε σύνδεση με τους ανθρώπους της ζωής μας είτε είναι άνθρωποι τους οποίους βλέπαμε συχνά είτε να συνδεθούμε ξανά με παλιούς φίλους που είχαμε χάσει.\n2. Να συζητάμε τις ανησυχίες και τους φόβους μας, να αποδεχτούμε ότι είναι απόλυτα φυσιολογικό να φοβηθούμε να νιώσουμε αδύναμοι κάποιες φορές και οι σκέψεις μας να σκοτεινιάζουν. Είναι σημαντικό να μοιραζόμαστε τις ανησυχίες μας με ανθρώπους που μπορούν να μας βοηθήσουν τις διαχειριστούμε και σίγουρα υπάρχουν και γραμμές βοήθειας γι’ αυτό.\n3. Να υποστηρίξουμε και να βοηθήσουμε άλλους, γιατί όταν βοηθάμε άλλους βοηθιόμαστε κι εμείς. Ας σκεφτούμε λοιπόν τρόπους που μπορούμε να βοηθήσουμε τους ανθρώπους γύρω μας, την οικογένειά μας, τους γονείς, τα παιδιά μας, τους φίλους, τους συναδέλφους μας. Υπάρχουν άνθρωποι που ζουν μόνοι μπορούμε λοιπόν να τους πάρουμε ένα τηλέφωνο πιο συχνά να μάθουμε τα νέα τους, να ενδιαφερθούμε για εκείνους, να τους ακούσουμε.\n4. Καθώς η πανδημία συνεχίζει να υπάρχει και να έχει δυναμική παρουσία ας μένουμε συνεχώς ενημερωμένοι με τα νέα δεδομένα, με τις νέες οδηγίες και ας προετοιμαζόμαστε για αλλαγές. Παράδειγμα μπορεί να χρειαστεί να εργαστούμε κάποιες φορές από το σπίτι ξανά, να οργανώσουμε το χώρο μας καλύτερα αυτή τη φορά κι εμάς τους ίδιους ψυχολογικά να μην δουλεύουμε με τις πιτζάμες σαν να βρισκόμαστε σε νοσοκομείο, να προετοιμαζόμαστε κανονικά σαν να πηγαίναμε στο χώρο εργασία μας και να τηρούμε τα χρονοδιαγράμματα που έχουμε.\n5. Να φροντίσουμε τον εαυτό μας και την φυσική μας κατάσταση, την ίδια μας την υγεία. Να προσέχουμε τη διατροφή μας και να φροντίσουμε να βάλουμε την άσκηση στη ζωή μας. Όπου άσκηση δεν είναι μόνο το γυμναστήριο, άσκηση είναι μια βόλτα στη φύση, άσκηση είναι και ο χορός, μπορούμε να χορέψουμε στο σπίτι μαζί με τα παιδιά μας και παράλληλα να διασκεδάσουμε λοιπόν. Να οργανώσουμε μια όμορφη βραδιά το Σάββατο το βράδυ. Και σίγουρα συνήθειες όπως η καθημερινή κατανάλωση αλκοόλ δε βοηθούν. Να απολαμβάνετε την ζωή, γιατί η ζωή είναι ένα τεράστιο δώρο Και καμιά μέρα δεν πρέπει να πηγαίνει χαμένη. Ο διαλογισμός είναι μία τεχνική που θα σας βοηθήσει να εστιάζεται στο εδώ και τώρα, να ζείτε με ενσυναίσθηση και να διαχειρίζεται την κρίση αυτή με τον καλύτερο δυνατό τρόπο.\n6. Να ακούμε μόνο τα επιστημονικά δεδομένα που φτάνουν στα αυτιά μας και όχι οποιαδήποτε άποψη σκορπίζει το φόβο και τον πανικό. Αν τύχει και ακούσουμε κάτι το οποίο δεν είναι επιστημονικά τεκμηριωμένο αλλά μας το μεταφέρει κάποιος που από κάποιον το άκουσε καλό θα είναι να μην το διαδίδουμε για να μην επηρεάζουμε αρνητικά κι άλλους συνανθρώπους μας. Δεν υπάρχει επίσης λόγος να βλέπουμε όλα τα δελτία ειδήσεων, όλους τους διασωληνωμένους του πλανήτη και να νιώθουμε βαθιά απογοήτευση. Μπορούμε πολύ απλά με λίγα λεπτά μέσα στη μέρα να ενημερωνόμαστε για την πορεία της πανδημίας, την πρόληψη και την θεραπεία.\n7. Αποδεχτείτε ότι όλο αυτό το ξέσπασμα του Covid 19 είναι πέρα από τον έλεγχο μας γι’ αυτό είναι σημαντικό να εστιάσετε στην συμπεριφορά σας που εξαρτάται αποκλειστικά και μόνο από εσάς. Κάντε πράγματα που σας προσφέρουν απόλαυση και χαρά. Να πιστεύετε πως όλα κάποια στιγμή θα αλλάξουν και η πανδημία αυτή θα εξαφανιστεί, να μη σκέφτεστε μόνο το άσχημο σενάριο, να κάνετε θετικές όμορφες σκέψεις. Κάντε κάτι που θα χαλαρώσει την σκέψη και θα σας προσφέρει γέλιο. Μπορεί να είναι παρέα με συγκεκριμένους ανθρώπους με τους οποίους γελάτε πολύ, περνάτε όμορφα. Μπορεί να είναι κάποια σειρά χιουμοριστική στην τηλεόραση ή την ανάγνωση κάποιο αγαπημένο βιβλίο.\n8. Εστιάστε στο εδώ και τώρα στην ζωή σας. Δεν υπάρχει λόγος να αγχωνόμαστε για το αύριο αφού κανένας μας δεν ξέρει πως θα εξελιχθούν τα γεγονότα. Όπως αν κάποιος πέρσι τα Χριστούγεννα σας έλεγε ότι θα ζούσαμε μήνες φορώντας μάσκα, θα περνούσαμε καραντίνα, θα κάνουμε Πάσχα στα σπίτια μας χωρίς τους χωρίς τις οικογένειες και τους φίλους μας θα τον βγάζατε τρελό να θυμάστε λοιπόν πως το μέλλον δεν το γνωρίζει κανένας. Ζούμε στο εδώ και τώρα με αποδοχή και προσαρμογή. Οι δεινόσαυροι, τεράστια δυνατά ζώα δεν προσαρμόστηκαν στις κλιματολογικές αλλαγές του πλανήτη και εξαφανίστηκαν. Η πορεία της ανθρωπότητας διανθίζεται πάντα με μεγάλες αλλαγές και οι αλλαγές δεν είναι πάντα εύκολες όμως η ανθρωπότητα συνεχίζει να υπάρχει.\n9. Είναι πάρα πολύ σημαντικό να έχουμε καλή ποιότητα ύπνου. Με αυτό τον τρόπο ψυχικά και σωματικά ανανεωνόμαστε τη νύχτα και έχουμε όλη τη δύναμη και αντοχή που χρειάζεται για την επόμενη μέρα. Βοηθάει πολύ να έχουμε ένα σταθερό πρόγραμμα ύπνου και μία συγκεκριμένη ρουτίνα πριν τον ύπνο. Δεν κοιμόμασταν βλέποντας μια αγχωτική σειρά, διαβάζοντας κάτι που μας προκαλεί θλίψη και στρες, πίνοντας καφέ αργά το βράδυ. Κάνουμε ένα ζεστό μπάνιο μπορούμε να ψεκάσουμε με αιθέρια έλαια λεβάντας το δωμάτιο μας, τα σεντόνια μας, να σκεφτούμε τρεις λόγους για τους οποίους εκφράζουμε την ευγνωμοσύνη μας για την μέρα που πέρασε και να απολαύσουμε έναν ήρεμο ύπνο.\nΟι 6 λόγοι που μας δείχνουν πως ένας σύμβουλος γάμου πρέπει να είναι στα άμεσα σχέδια μαςhttps://gr.hellomagazine.com/lifestyle/oi-6-logoi-pou-mas-deichnoun-pos-enas-symvoulos-gamou-prepei-na-einai-sta-amesa-schedia-mas/\n10. Κάθε φορά που πονάει ο λαιμός μας, που βήχουμε ή που έχουμε πυρετό σίγουρα δεν είναι κορονοϊός. Κάποια άλλη ίωση, κάποια αλλεργία, κάποιο κρύωμα πιθανόν να είναι ο λόγος που έχουμε αυτά τα συμπτώματα. Δε χρειάζεται συνεχώς να ψάχνουμε να δούμε αν έχουμε κάποιο σύμπτωμα γιατί με αυτό τον τρόπο θα αυξάνουμε τις ανησυχίες και το στρες μας. Αν νιώθουμε την ανάγκη να μιλήσουμε με κάποιο γιατρό μπορούμε να το κάνουμε όπως ακόμα και να κάνουμε το διαγνωστικό τεστ για να είμαστε σίγουροι.\nΚαμία κρίση στην ιστορία της ανθρωπότητας δεν κράτησε για πάντα και ο κατακλυσμός του Νώε κάποια στιγμή τελείωσε και οι άνθρωποι έζησαν ξανά ελεύθεροι, το ίδιο θα συμβεί και τώρα αυτό που δεν ξέρουμε τον ακριβή χρόνο που θα γίνει η αλλαγή αυτή. Ας φροντίσουμε τους εαυτούς μας λοιπόν και όσους αγαπάμε μέσα από αυτή την τεράστια δοκιμασία ας γίνουμε καλοί συνάνθρωποι.\nΠΕΡΙΣΣΟΤΕΡΑ ΓΙΑ COVID-19, ΨΥΧΟΛΟΓΙΑ


netweek - Τα data centers επιβαρύνουν πολύ το λογαριασμό του ρεύματος\n8 Φεβρουαρίου 2018 | 09:39\tΓράφει ο\tΓρηγόρης Γραμμένος\tTopics: Infrastructure\nΒιώνουμε μια από τις φάσεις κλιματικής αλλαγής του πλανήτη; Εστιάζοντας σε έναν από τους παράγοντες του κλίματος και συγκεκριμένα στη θερμοκρασία, οι μετρήσεις που λαμβάνουμε, μας λένε ότι εδώ και κάποιες δεκαετίες, ο μέσος όρος της παγκόσμιας θερμοκρασίας αυξάνεται. Ωστόσο είναι 40 ή 100 χρόνια αρκετά για να χαρακτηρίσουν τη φάση αυτή ως πλανητική αλλαγή ή μήπως μιλάμε απλά για μια ίωση που θα υποχωρήσει σε 3 μέρες γεωλογικού χρόνου; Κανείς δεν μπορεί να το γνωρίζει αυτό. Όπως επίσης κανείς δεν μπορεί να πει με βεβαιότητα ότι το φαινόμενο οφείλεται στις ανθρώπινες δράσεις.\nΕπομένως, όταν επιστήμονες όπως η Μαρία Αυγερινού που μαζί με τους Paolo Bertoldi και Luca Castellazzi, υπογράφουν μια έρευνα που συνδέει τη λειτουργία των data centers με την κλιματική αλλαγή, αναγκάζονται να λάβουν ως δεδομένο ότι οι ανθρώπινες δράσεις έχουν σημαντικό ρόλο στη διαμόρφωσή της. Σύμφωνα λοιπόν με την έρευνα “Trends in Data Centre Energy Consumption under the European Code of Conduct for Data Centre Energy Efficiency”, σχεδόν το 2% της παγκόσμιας παραγωγής CO2 προέρχεται από υποδομές ICT και κυρίως από τα data centers. Το θέμα αυτό αναζωπυρώθηκε πρόσφατα μέσα από μια ευρέως δημοσιευμένη αρθρογραφία σχετικά με την ενέργεια που σπαταλούν servers για να κάνουν bitcoin mining.\nΔεδομένου ότι οι περισσότερες επιχειρήσεις δεν έδειξαν εξ αρχής να ενδιαφέρονται για την επίδραση των δραστηριοτήτων τους στο κλίμα, τα κράτη αποφάσισαν να θεσπίσουν πλαίσια, τα οποία είτε με κυρώσεις (πρόστιμα ρύπων), είτε μέσω ενός ανταγωνισμού ήθους (εταιρική κοινωνική ευθύνη) ωθούν τις επιχειρήσεις στη μείωση του ενεργειακού τους ίχνους και κατ’ επέκταση στον περιορισμό του CO2 που εκπέμπουν. Ωστόσο, υπάρχει και ένας τρίτος παράγοντας, ο οποίος θεωρούμε ότι ασκεί πολύ μεγαλύτερη πίεση στις επιχειρήσεις και είναι η επιβάρυνση των λειτουργικών τους εξόδων με το κόστος αγοράς ενέργειας. Τα data centers αποδεικνύονται ιδιαίτερα ενεργοβόρα, δαπανώντας για τη λειτουργία τους 538 – 2153 W/m2, ενώ κάποιες φορές φτάνουν μέχρι και τα 10 KW/m2. Συγκριτικά να αναφέρουμε ότι σε μια οικία 70 m2, η δαπάνη ενέργειας είναι περίπου 0,09 KW/m2 αν λειτουργούν όλες οι ηλεκτρικές συσκευές για όλη τη διάρκεια της μέρας.\nΗ κλιματική αλλαγή δεν ευνοεί τα ελληνικά data centers\nΔυστυχώς, ο δεύτερος νόμος της θερμοδυναμικής εγγυάται ότι καμία μηχανή δεν μπορεί να μετατρέψει σε έργο το 100% της ενέργειας που χρησιμοποιεί. Ο κινητήρας του αυτοκινήτου για παράδειγμα, ο οποίος επίσης έχει κατηγορηθεί για τη συμμετοχή του στην κλιματική αλλαγή, πετυχαίνει αποδόσεις ενέργειας που κατά μέσο όρο είναι κάτω από το 30%. Όσον αφορά τα data centers, το 40% της ενέργειας που χρειάζονται καταναλώνεται για τη ψύξη τους. Η απόδοση είναι πολύ καλύτερη από αυτήν ενός αυτοκινήτου, αλλά παραμένει χαμηλή. Πολλές εταιρείες επιλέγουν για την εγκατάσταση των data centers τους περιοχές με χαμηλές θερμοκρασίες περιβάλλοντος, αξιοποιώντας τον ατμοσφαιρικό αέρα για την ψύξη. Στην Ελλάδα, το ΕΔΕΤ ξεκίνησε σχετικά πρόσφατα τη λειτουργία ενός data center στην περιοχή της Φιλιππιάδας, προκειμένου να αξιοποιήσει τον ποταμό Λούρο για τη ψύξη της εγκατάστασης.\nΣε όλες τις χώρες, η ζήτηση ενέργειας από εγκαταστάσεις data centers αυξάνεται με ρυθμούς μεγαλύτερους από τους προβλεπόμενους. Στην Ευρώπη για παράδειγμα, τα data centers κατανάλωσαν 18,3 TWh ενέργειας το 2000 και το 2020 αναμένεται να καταναλώνουν 104 TWh.\nΗ Ευρωπαϊκή Ένωση έχει θεσπίσει πλαίσια, όπως η European Energy Performance of Building Directive και η συνεργασία με τις ΗΠΑ στο Energy Star πρόγραμμα. Επιπλέον από το 2008 λειτουργεί και το εθελοντικό πρόγραμμα European Code of Conduct for Data Centre Energy Efficiency, το οποίο εστιάζει περισσότερο στο πρόβλημα της διαχείρισης ενέργειας των data centers. Στόχος του προγράμματος είναι να φέρει κοντά τους συμμέτοχους για να συζητήσουν λύσεις που θα βελτιώσουν τις ενεργειακές απώλειες και επιπλέον μέσω του προγράμματος θεσπίστηκε ένα βραβείο, για τις εταιρείες που αξιοποίησαν καινοτόμες λύσεις για να μειώσουν την ενεργειακή κατανάλωση των data centers τους. Για να συμμετέχει στο πρόγραμμα μια εταιρεία θα πρέπει κυρίως να αποδεχτεί ότι τα δεδομένα που αφορούν την ενεργειακή της κατανάλωση θα είναι διαθέσιμα για έλεγχο και επιπλέον να δημιουργήσει την κατάλληλη υλικοτεχνική υποδομή, ώστε ο έλεγχος να γίνεται με ευκολία. Προκειμένου να δημιουργηθεί ένα σύστημα αναφοράς για τη συγκριτική αξιολόγηση των αποτελεσμάτων, η ΕΕ επέλεξε τη μονάδα PUE (Power Usage Effectiveness), η οποία δημιουργήθηκε από το The Green Grid το 2007.\nΤο μέγεθος της μονάδας προκύπτει από το πηλίκο της συνολικής ισχύος που καταναλώνει η εγκατάσταση με τη συνολική ισχύ που καταναλώνει ο εξοπλισμός IT. Όσο μεγαλύτερο το μέγεθος, τόσο χειρότερη η αποτελεσματικότητα του data center. Αν και οι συμμετέχοντες στο πρόγραμμα δεν είναι αρκετοί ώστε να είμαστε σίγουροι πως το δείγμα είναι αξιόπιστο, ο μέσος όρος PUE ήταν στο 2,1 το 2007, έπεσε στο 1,89 το 2011 και έφτασε στο 1,65 το 2013. Ένα ενδιαφέρον στοιχείο που προέκυψε από τη συγκεκριμένη έρευνα είναι η κατανομή των δειγμάτων σε διαφορετικούς επιχειρηματικούς τομείς.\nΣχεδόν το 40% των δειγμάτων προέρχεται από επιχειρήσεις που διαχειρίζονται τα data centers τους σε δικές τους κτιριακές εγκαταστάσεις, ενώ ο τομέας του hosting έρχεται δεύτερος με μερίδιο 28% και τα hybrid data centers είναι στην τρίτη θέση με 20%.\nΟι τεχνολογίες δωρεάν ψύξης, όπως είναι αναμενόμενο υπερτερούν, αξιοποιούνται όμως σε γεωγραφικές περιοχές που δεν ανήκει η Ελλάδα. Οπότε από αυτήν την οπτική το κλίμα μας είναι εξαιρετικό για τουρισμό, δεν ευνοεί όμως την οικονομική λειτουργία των data centers. Αυτός είναι και ένας από τους λόγους που οι ελληνικές επιχειρήσεις θα πρέπει να δώσουν ιδιαίτερο βάρος στη δημιουργία βιοκλιματικών κτιρίων. Εναλλακτικά, η ενέργεια του Ήλιου και του ανέμου, θα μπορούσαν να έχουν ένα καθοριστικό ρόλο στην ιδιοπαραγωγή ενέργειας, αλλά σε αυτήν την περίπτωση, τα data centers θα έπρεπε να βρίσκονται μακριά από το αστικό περιβάλλον. Εταιρείες, όπως οι Google, Amazon και Apple έχουν επενδύσει τεράστια ποσά στην παραγωγή ηλεκτρικής ενέργειας από τον Ήλιο και τον άνεμο και ήδη καλύπτουν παραπάνω από το 40% μέσω αυτών των πηγών.\nΠιο αποτελεσματικοί servers\nΣτις αρχές του 2016, άρχισαν να πυκνώνουν τα δημοσιεύματα σχετικά με την αξιοποίηση στην αγορά των servers της τεχνολογίας επεξεργαστών ARM, η οποία έχει κατακτήσει την αγορά των φορητών συσκευών. Η ιδέα αυτή έχει ζωή περίπου μιας δεκαετία, αλλά βρήκε πιο πρόσφορο έδαφος όταν ξεκίνησε η εμφάνιση του cloud computing και των hyper scale data centers. Στη σχετικά νέα αυτή κατάσταση, η Qualcomm εμφανίζεται ως ο πιο επιθετικός παίκτης, έχοντας υποσχεθεί ότι θα διαθέσει στην αγορά ένα ARM επεξεργαστή που θα είναι ανταγωνιστικός απέναντι στον Xeon της Intel, ο οποίος σήμερα έχει ηγετική θέση στην αγορά των data centers με ποσοστό που πλησιάζει το 97%.\nΗ Intel δεν έχει μείνει άπραγη απέναντι σε αυτήν την πρόκληση και προσπαθεί συνεχώς να βελτιώνει την αποτελεσματικότητα των Xeon επεξεργαστών, ενώ παράλληλα προτάσεις ετοιμάζουν η IBM με το Open Power και η AMD με τη σειρά επεξεργαστών Xeon.\nΗ τεχνολογία ARM έχει πετύχει κάποιες νίκες, όπως για παράδειγμα η ανακοίνωση της Fujitsu που αφορά στην αντικατάσταση των επεξεργαστών SPARC από τους 64-bit ARM v8-A SoCs στην επόμενη γενιά της σειράς υπερυπολογιστών K. Βασικός στόχος είναι η βελτίωση της απόδοσης ανά Watt σε ένα σύστημα που θα δίνει ταχύτητες στην κλίμακα exascale, δηλαδή 100 φορές μεγαλύτερες από το τρέχον K σύστημα της ίδιας εταιρείας.\nΑρκετά χρήματα προς αυτήν την κατεύθυνση έχει επενδύσει και η ΕΕ μέσω ερευνητικών έργων, στα οποία συμμετέχουν και ελληνικά ερευνητικά κέντρα, όπως το ITE στην Κρήτη, το οποίο συμμετέχει στο πρόγραμμα EUROSERVER\nΜια αναλυτική έρευνα που έγινε από τους Jayanth Kalyanasundaram and Yogesh Simmhan στο Department of Computational and Data Sciences στο Indian Institute of Science και δημοσιεύτηκε το Σεπτέμβριο του 2017 (https://arxiv.org/pdf/1701.05996.pdf) φέρνει σε άμεση σύγκριση επεξεργαστές ARM και x86 αναθέτοντας τους ένα κοινό έργο επεξεργασίας Big Data. Τα αποτελέσματα είναι αισιόδοξα για τους επεξεργαστές ARM, οι οποίοι εμφανίζονται να καταναλώνουν τρεις φορές λιγότερη ενέργεια και να είναι από 50 έως 71% πιο αποτελεσματικοί σε σχέση με τους x86 επεξεργαστές.\nSSD, ένα κρίσιμο δίλημμα στο storage\nΜε μηδενικά σχεδόν κινητά μέρη, οι δίσκοι SSD προσφέρονται για εγκαταστάσεις που στοχεύουν στην εξοικονόμηση ενέργειας, συνδυάζοντας παράλληλα πολύ καλύτερες επιδόσεις σε σχέση με τους HDD. Ωστόσο, ένα πολύ μικρό ποσοστό από storage units είναι προσωρινά βασισμένο σε SSD. Μέχρι πριν από πέντε χρόνια θα μπορούσαμε να πούμε ότι βασικός λόγος για αυτήν την κατάσταση ήταν το χάσμα κόστους ανά MB προς όφελος των HDD. Σήμερα όμως δεν μπορούμε να μιλάμε πλέον για χάσμα, οπότε κάπου αλλού θα πρέπει να αναζητήσουμε το εμπόδιο.\nΈνα πρόβλημα που φαίνεται επίσης να επιλύεται είναι η χωρητικότητα των SSD ανά μονάδα. Εταιρείες, όπως η Samsung και η Toshiba, έχουν παρουσιάσει μνήμες μεγάλης πυκνότητας, τις οποίες αξιοποιούν οι ίδιες ή άλλοι κατασκευαστές, δίνοντας μονάδες SSD με χωρητικότητα δεκάδων TB. Η Samsung διαθέτει ήδη προϊόν με χωρητικότητα 16 TB και η Seagate έχει ανακοινώσει ότι θα ανεβάσει τον πήχη στα 60 TB.\nΕπομένως, ποιοι παράγοντες συνεχίζουν να λειτουργούν ως εμπόδιο. Ένας παράγοντας παραμένει το κόστος. Για ένα PC η διαφορά των μερικών δεκάδων ευρώ ανάμεσα σε δύο δίσκους SSD και HDD ίδιας χωρητικότητας, ίσως δεν είναι σημαντική, αλλά όταν μιλάμε για εγκαταστάσεις storage κάποιων εκατοντάδων TB ή και Petabyte, τα οποία μάλιστα αυξάνονται με γοργούς ρυθμούς, ακόμα και μερικές δεκάδες cents διαφορά ανά MB μπορούν να δημιουργήσουν σημαντικό επιπλέον κόστος.\nΤο δεύτερο και ίσως πιο ουσιαστικό πρόβλημα είναι η αξιοπιστία των δίσκων SSD σε έντονη χρήση. Οι σύγχρονες μονάδες έχουν βελτιώσει την αξιοπιστία τους εντυπωσιακά σε σχέση με τους προγόνους τους, ακόμα όμως δεν υπάρχει η στατιστική εικόνα της τεχνολογίας HDD, η οποία έχει μερικές δεκάδες χρόνια ζωής. Οι έρευνες, ειδικά σε συγκεκριμένες κατηγορίες εφαρμογών, όπου το read/write είναι συχνό, δεν είναι ακόμα καθησυχαστικές. Αυτός είναι και ο λόγος που οι επιχειρήσεις προτιμούν ακόμα υβριδικές λύσεις storage, στις οποίες ένα μεγάλο ποσοστό συνεχίζει να ανήκει στην τεχνολογία HDD.\nΣτο δείκτη European Code of Conduct for Data Centre Energy Efficiency συμμετέχουν ελάχιστα ελληνικά data centers και επομένως δεν μπορούμε να έχουμε μια αξιόπιστη εικόνα για τα περιθώρια βελτίωσης. Οι μεγάλες επιχειρήσεις, μετρημένες ίσως σε μερικές δεκάδες, αναζητούν λύσεις για τη μείωση της ενεργειακής δαπάνης, θεωρούμε όχι τόσο για περιβαλλοντικούς λόγους, όσο για τη μείωση του λειτουργικού κόστους σε μια περίοδο που οι προϋπολογισμοί είναι πιεσμένοι.\nΑπό την άλλη, η πίεση των προϋπολογισμών δεν επιτρέπει με ευκολία ριζοσπαστικές λύσεις επενδύσεων. Ως εκ τούτου, οι καινοτομίες που υπόσχονται εξοικονόμηση ενέργειας αποκτούν σημαντική αξία. Επιπλέον αναμένεται να δούμε αν οι εναλλακτικοί πάροχοι που έκαναν πρόσφατα την επανεμφάνισή τους, είναι σε θέση να προσφέρουν οικονομικότερες λύσεις.